Συνέντευξη Τύπου για το Πρόγραμμα Στήριξης και Ενίσχυσης Μικρομεσαίων Επιχειρήσεων σχετικά με την ανάπτυξη βιώσιμων οικονομικών δραστηριοτήτων χαμηλού ανθρακικού αποτυπώματος στις Π.Ε. Κοζάνης, Φλώρινας και στο Δήμο Μεγαλόπολης της Π.Ε Αρκαδίας | ΣΔΑΜ - Σχέδιο Δίκαιης Αναπτυξιακής Μετάβασης\nSubmitted by akailis on 11 November 2021\nΣτη συνέντευξη Τύπου συμμετείχαν ο Πρόεδρος της Συντονιστικής Επιτροπής του Σχεδίου Δίκαιης Μετάβασης (ΣΔΑΜ), κ. Κωστής Μουσουρούλης, ο Πρόεδρος του Πράσινου Ταμείου κ. Στάθης Σταθόπουλος και ο Πρόεδρος του ΕΦΕΠΑΕ κ. Πλάτων Μαρλαφέκας. Συντονιστής της συζήτησης ήταν ο Δημοσιογράφος κ. Νίκος Υποφάντης.\nΟ Κωστής Μουσουρούλης αναφέρθηκε καταρχάς στον κύριο στόχο του Σχεδίου Δίκαιης Αναπτυξιακής Μετάβασης που είναι η αναγέννηση των τοπικών οικονομιών μέσα από τη στήριξη της απασχόλησης και τη δημιουργία νέας σε άλλους βιώσιμους παραγωγικούς τομείς, μέσα από την προσπάθεια διαφοροποίησης τόσο του ενεργειακού μείγματος όσο και την εφαρμογή νέου αναπτυξιακού μοντέλου.\nΤόνισε επίσης τη σημασία της χρήσης για πρώτη φορά πόρων του Πράσινου Ταμείου για τις επιχειρήσεις με υψηλή εξάρτηση από τις λιγνιτικές δραστηριότητες έτσι ώστε να στραφούν σε νέες βιώσιμες δραστηριότητες όσο και τη σπουδαιότητα της συμμετοχής του ΕΦΕΠΑΕ που θα αναλάβει τη διαχείριση των προγραμμάτων.\nΑκολουθεί η τοποθέτηση του Κωστή Μουσουρούλη καθώς και οι ερωτήσεις που του υποβλήθηκαν όπως και οι απαντήσεις.\n" Η αφετηρία μας είναι το γεγονός ότι για συστημικούς ενεργειακούς λόγους, το ενεργειακό μείγμα της χώρας διαφοροποιείται συντριπτικά σε βάρος του λιγνίτη εδώ και 10 χρόνια. Αυτό είχε ως συνέπεια τη μείωση κατά 70% της παραγωγής λιγνίτη. Η μείωση αυτή έχει επηρεάσει τον οικονομικό και κοινωνικό ιστό της Δυτικής Μακεδονίας και της Μεγαλόπολης και ασφαλώς τις επιχειρήσεις που δραστηριοποιούνται άμεσα ή έμμεσα στη διαδικασία εκσκαφής, εξόρυξης, μεταφοράς και καύσης λιγνίτη.\nΑντίστοιχα, αλλά πολύ καθυστερημένα, διαφοροποιείται και το αναπτυξιακό μείγμα της Δυτικής Μακεδονίας, ακριβώς για να αντιμετωπίσει την υψηλή εξάρτηση του παραγωγικού δυναμικού των περιοχών αυτών και της απασχόλησης από της λιγνιτικές δραστηριότητες. Αυτός είναι ο στόχος της δίκαιης αναπτυξιακής μετάβασης, την οποία η χώρα μας οργανώνει μέσα στο ευρύχωρο πλαίσιο του ευρωπαϊκού, ενεργειακού, κλιματικού και επενδυτικού σχεδιασμού, με κύριο ζητούμενο την αναγέννηση των τοπικών οικονομιών μέσα από τη στήριξη της απασχόλησης και τη δημιουργία νέας σε άλλους βιώσιμους παραγωγικούς τομείς. Για το σκοπό αυτόν έχει καταρτιστεί το εθνικό Σχέδιο Δίκαιης Μετάβασης, το οποίο ήδη χρηματοδοτείται από το τρέχον ΕΣΠΑ και το Πράσινο Ταμείο και ένα στοχευμένο Πρόγραμμα Δίκαιης Μετάβασης το οποίο θα χρηματοδοτηθεί από το νέο ΕΣΠΑ 2021 - 2027, όπως κάθε άλλο Τομεακό και Περιφερειακό Πρόγραμμα.\nΣτο ευρύτερο αυτό πλαίσιο, σχεδιάσαμε το καινοτόμο πρόγραμμα που θα σας παρουσιάσουμε σήμερα, ανακυκλώνοντας για πρώτη φορά πόρους του Πράσινου Ταμείου που έχουν εισρεύσει από την εφαρμογή της αρχής «ο ρυπαίνων πληρώνει». Τους πόρους αυτούς τους ανταποδίδουμε στις επιχειρήσεις με υψηλή εξάρτηση από τις λιγνιτικές δραστηριότητες έτσι ώστε να στραφούν σε νέες βιώσιμες δραστηριότητες, αξιοποιώντας την εμπειρία και την τεχνογνωσία που διαθέτουν. Δηλαδή, να διαφοροποιήσουν τα προϊόντα που παράγουν, τις υπηρεσίες και τις εργασίες που παρέχουν, με στόχο να απεξαρτηθούν σταδιακά από τη ΔΕΗ και, σε βάθος χρόνου, από τις σχετικές με τον λιγνίτη δραστηριότητες.\nΤο συγκεκριμένο Πρόγραμμα αποτελεί μέρος του Ειδικού Μεταβατικού Προγράμματος για την περίοδο 2021 - 2023, το οποίο σχεδιάστηκε από την Συντονιστική Επιτροπή Δίκαιης Μετάβασης με βάση τις δυνατότητες του τρέχοντος ΕΣΠΑ 2014-2020 και του Πράσινου Ταμείου το οποίο λειτουργεί ως προγεφύρωμα για τη νέα περίοδο 2021-2027. Είναι ένα Πρόγραμμα στοχευμένο ως προς το σχεδιασμό, τους δικαιούχους και τις περιοχές εφαρμογής του, και υλοποιείται με απλά κριτήρια και με απλές, γραμμικές, διαδικασίες.\nΕίναι μια στιγμή - ορόσημο του Σχεδίου Δίκαιης Μετάβασης, αφού από τη στιγμή που το σχεδιάσαμε χρειάστηκε να υπερπηδήσουμε σειρά εμποδίων, τα οποία αναφέρω συνοπτικά: Καταρχάς ψηφίστηκε διάταξη προκειμένου ο ΕΦΕΠΑΕ να μπορεί να αναλάβει τη διαχείριση προγραμμάτων του Πράσινου Ταμείου - τον καλωσορίζουμε λοιπόν στην οικογένεια των φορέων που συμμετέχουν στην υλοποίηση της δίκαιης μετάβασης. Να αναφέρω ότι ο ΕΦΕΠΑΕ έχει τεράστια εμπειρία αφού έχει συνάψει πολλές υπηρεσιακές συμφωνίες με όλο το διαχειριστικό μηχανισμό του ΕΣΠΑ και, μέσω αυτών, διαχειρίζεται πόρους άνω των 6 δισ. Ευρώ.\nΑκολούθως εκδόθηκε Υπουργική Απόφαση με την οποία καθορίστηκε η πηγή χρηματοδότησης, το ύψος του ποσού που θα διαθέσουμε για το Πρόγραμμα, και, βεβαίως, τα καθήκοντά του ΕΦΕΠΑΕ.\nΣτη συνέχεια εγκρίθηκε από το Διοικητικό Συμβούλιο του Πράσινου Ταμείου και το Ελεγκτικό Συνέδριο η Προγραμματική Συμφωνία μεταξύ του Πράσινου Ταμείου και του ΕΦΕΠΑΕ.\nΤέλος, ο Υπουργός Περιβάλλοντος και εποπτεύων του Πράσινου Ταμείου κ. Σκρέκας, υπέγραψε την Υπουργική Απόφαση για την έναρξη του προγράμματος, με την οποία προσκλήθηκαν οι επιλέξιμες επιχειρήσεις να υποβάλουν αίτηση χρηματοδότησης των επενδυτικών τους σχεδίων.\nΗ διαφοροποίηση των λιγνιτικών περιοχών, όπως έχετε καταλάβει, δεν είναι αγώνας ταχύτητας. Όπως έχω πει είναι δέκαθλο - το πιο απαιτητικό αγώνισμα του στίβου, στο οποίο ο αθλητής πρέπει να είναι ικανός σε 10 διαφορετικά αγωνίσματα. Το πιο απαιτητικό από αυτά είναι τα 110 μέτρα εμπόδια, όπου ο αθλητής δεν τρέχει γρήγορα, αλλά τα υπερπηδά. Όπως χρειάστηκε να γίνει για να ενεργοποιηθεί ο νέος αυτός μηχανισμός.\nΑπό ότι πληροφορούμαι έχουν μέχρι σήμερα υποβληθεί ηλεκτρονικά 41 αιτήσεις χρηματοδότησης συνολικής δημόσιας δαπάνης 5,6 εκατομμυρίων ευρώ, καλύπτοντας έτσι κατά 58% το διαθέσιμο ποσό. Παρατηρώ επίσης ότι τα περισσότερα σχέδια τα έχουν υποβάλει υπεργολάβοι, και λιγότερο εργολάβοι της ΔΕΗ. Τα σχέδια αυτά αφορούν κατά 52% πολύ μικρές επιχειρήσεις, κατά 9% μικρές και κατά 13% μεσαίες επιχειρήσεις, ενώ ως προς τους ΚΑΔ, αφορούν κυρίως στον τομέα των κατασκευών, των τεχνικών δραστηριοτήτων και των μεταφορών.\nΤα αποτελέσματα του Προγράμματος θα τα αξιολογούμε κατά τους πρώτους μήνες εφαρμογής του, ώστε να ληφθούν υπόψη στο σχεδιασμό των Προγραμμάτων που θα ακολουθήσουν. Να προσθέσω επίσης ότι ο νέος Αναπτυξιακός Νόμος που θα περιλαμβάνει τα ισχυρά κίνητρα που εξασφαλίστηκαν για τις περιοχές δίκαιης μετάβασης, έχει τεθεί από τον Υπουργό κύριο Παπαθανάση και τις υπηρεσίες του σε δημόσια διαβούλευση. Είναι σημαντικό να αναφέρω εδώ ότι η προσέλκυση μέσω του Αναπτυξιακού Νόμου μεγάλων επιχειρήσεων, μεγάλων επενδύσεων, στην περιοχή, είναι μια ευκαιρία που θα αξιοποιηθεί από τις ήδη εγκατεστημένες στη Δυτική Μακεδονία επιχειρήσεις που σήμερα έχουν ως κύριο πελάτη τη ΔΕΗ.\nΚλείνοντας, να ευχαριστήσω όλους όσοι βοήθησαν στην προσπάθειά μας, τον πρώην Υπουργό, κύριο Χατζηδάκη, τους Υπουργούς κ. Σκρέκα, κ. Γεωργιάδη, τον αρμόδιο για τη Δίκαιη Μετάβαση κ. Παπαθανάση, καθώς και τον κύριο Σταθόπουλο για την ηρωική του προσπάθεια να οργανώσει έναν ολόκληρο μηχανισμό στο Πράσινο Ταμείο, το οποίο, όπως είπα και χθες, σε μια άλλη σχετική η συζήτηση, προ διετίας ήταν ένα άδειο πουκάμισο, και, τέλος, τα στελέχη της Τεχνικής Γραμματείας Δίκαιης Μετάβασης και του ΕΦΕΠΑΕ, που εργάστηκαν με ζήλο ώστε σήμερα να είμαστε εδώ και να σας παρουσιάζουμε το καινοτόμο αυτό Πρόγραμμα."\nΕρώτηση: Προς τον κ. Μουσουρούλη η ερώτηση, θα πιαστώ από μία, έτσι, μία φράση που είπε συμβολικά, ότι πρόκειται για έναν αγώνα 110 μέτρα μετ' εμποδίων και θα πω τι ακριβώς συμβαίνει με αυτό το τελευταίο εμπόδιο, πόσο μεγάλο είναι πόσο μπορεί να αλλάξει τα σχέδια συνολικά της μετάβασης στην οποία έχει επιλέξει η Κυβέρνηση και μιλάω για τις τρομακτικές αλλαγές στα ενεργειακά, που είναι μεγάλες αλλαγές, τέτοιες που ανησυχούν όλο τον κόσμο. Αυτό είναι το ένα και το δεύτερο, τα χρήματα που ενδεχομένως χάνονται καθημερινά από τη Δυτική Μακεδονία, υπάρχουν χρήματα που χάνονται, προσμετρούνται κ. Μουσουρούλη; Υπάρχει αυτή η δυνατότητα; Παίζει κάποιο ρόλο σημαντικό για τους σχεδιασμούς της μετάβασης από το λιγνίτη; Ευχαριστώ πολύ.\nΑπάντηση: Σήμερα συζητάμε το Πρόγραμμα στήριξης των επιχειρήσεων που επηρεάζονται από την σταδιακή απολιγνιτοποίηση του ενεργειακού μείγματος της χώρας. Το ερώτημά σας είναι ευρύτερο. Οι όποιες επιπτώσεις στα ενεργειακά, εάν εννοείτε τις διακυμάνσεις των τιμών φυσικού αερίου, είναι ζήτημα που θα πρέπει να συζητηθεί με το αρμόδιο Υπουργείο Ενέργειας. Εκείνο που θα ήθελα να σημειώσω είναι ότι, πράγματι, οι αλλαγές είναι ευρύτερες και αυτές εκπορεύονται από την απόφαση του Ευρωπαϊκού Συμβουλίου και την συμφωνία του με το Ευρωπαϊκό Κοινοβούλιο, η οποία επέτρεψε Στην Ευρωπαϊκή Επιτροπή να ανακοινώσει, τον Ιούλιο, τη δέσμη νομοθετικών πρωτοβουλιών με τίτλο “Fit for 55”. Η δέσμη αυτή υλοποιεί το νέο στόχο της ΕΕ για μείωσης των ρύπων κατά 55% σε σχέση με τα επίπεδα του 1990, από 40% που ισχύει σήμερα. Ο νέος αυτός στόχος θα επηρεάσει τον ενεργειακό, τον κλιματικό, αλλά και τον αναπτυξιακό σχεδιασμό ευρύτερα στην Ευρώπη, οδηγεί δε με μαθηματική ακρίβεια όλα τα κράτη-μέλη της ΕΕ στο να αναθεωρήσουν τα Εθνικά τους σχέδια για την ενέργεια και το κλίμα, επιλέγοντας το βέλτιστο για αυτές ενεργειακό μείγμα.\nΌσον αφορά στο σχόλιο περί απώλειας χρημάτων στην Κεντρική Μακεδονία, στο διάγραμμα που σας δείχνω βλέπετε την επίπτωση της μείωσης της λιγνιτικής παραγωγής τα 10 τελευταία χρόνια. Να σημειώσω ότι όλα αυτά τα χρόνια κανείς δεν σκέφτηκε να σχεδιάσει ένα πρόγραμμα για την επόμενη ημέρα. Να προσθέσω επίσης κάτι ακόμα. Όπως βλέπετε, στον πλούτο της Περιφέρειας Δυτικής Μακεδονίας το 2017, η εξόρυξη λιγνίτη αντιπροσωπεύει το 52%, με τους υπόλοιπους τομείς να παραμένουν ατροφικοί, όπως πχ ο πρωτογενής, το εμπόριο κ.ά. Αυτό το διάγραμμα δείχνει πόσο αναγκαίος ήταν ο σχεδιασμός της διαφοροποίησης του υφιστάμενου παραγωγικού μοντέλου προκειμένου να σταματήσει η απώλεια πόρων στη λιγνιτική δραστηριότητα και να δημιουργηθούν οι προϋποθέσεις για νέα προστιθέμενη αξία σε άλλους κλάδους.\n-Να ρωτήσω κάτι συμπληρωματικό; Από το 19 μέχρι και σήμερα, στα χρόνια αυτά που σχεδιάζετε τη μετάβαση δεν έχουμε στοιχεία;\nΑπάντηση: Προφανώς έχουμε στοιχεία για τη μείωση της ελληνικής παραγωγής. Η πορεία που ακολουθεί είναι η ίδια. Δεν έχει αλλάξει η τάση. Αντίθετα, έχει επηρεαστεί από την αύξηση του κόστους των ρύπων, αλλά και από την εξάντληση των επιτρεπόμενων ωρών λειτουργίας των μονάδων.\nΓια τον λόγο αυτόν, από το Μάρτιο του 2020, όταν ξεκινήσαμε ως Συντονιστική Επιτροπή, καταρτίσαμε το Ειδικό Μεταβατικό Πρόγραμμα, μέρος του οποίου είναι το πρόγραμμα που συζητάμε σήμερα. Ήδη υλοποιούνται πολλά σημαντικά έργα, όπως τα έργα των τηλεθερμάνσεων. Η ΔΕΗ έχει προκηρύξει τον διαγωνισμό για τη νέα μονάδα ΣΗΘΥΑ, προχωρούν οι διαδικασίες κατασκευής του αγωγού που θα συνδέσει την πόλη της Πτολεμαΐδας με τη νέα μονάδα Πτολεμαΐδα 5, προχωρούν τα προγράμματα του Πράσινου, οι δράσεις που υλοποιούν άλλοι φορείς και οι οποίες δεν εντάσσονται σε συγχρηματοδοτούμενα προγράμματα, όπως π.χ. η ωρίμανση του αγωγού του ΔΕΣΦΑ ο οποίος θα φέρει το φυσικό αέριο στη Δυτική Μακεδονία, οι δράσεις της ΔΕΗ στα πεδία εξόρυξης λιγνίτη, η προετοιμασία των επενδυτικών σχεδίων – ξέρετε ότι τα επενδυτικά σχέδια θέλουν χρόνο ωρίμανσης. Με τον νέο Αναπτυξιακό Νόμο, ο οποίος, όπως προανέφερα, είναι σε δημόσια διαβούλευση και περιλαμβάνει πολύ ισχυρά κίνητρα, σχεδόν διπλάσια σε σχέση με αυτά που ισχύουν σήμερα, θα ενεργοποιηθεί ένας ολόκληρος επενδυτικός μηχανισμός. Πολύ ευχαρίστως να τα πούμε όλα αυτά κάποια άλλη στιγμή.\nΕρώτηση: Γιατί δεν επιτρέπονται στο πρόγραμμα συνεργατικά σχήματα έτσι ώστε να δημιουργηθεί μια ομάδα π.χ. βιομάζας, και ένα δεύτερο πως είναι δυνατόν να μιλάμε για λαϊκά οφέλη και να χρηματοδοτείται μια καφετέρια και όχι ένα θερμοκήπιο;\nΑπάντηση: Δημιουργείται ένα ισχυρό αναπτυξιακό οικοσύστημα με διάφορα εργαλεία, όπως το Πρόγραμμα Δίκαιης Μετάβασης, τα Τομεακά και τα Περιφερειακά προγράμματα, το Πράσινο Ταμείο, το Ταμείο Ανάκαμψης. Κάθε ένα από αυτά έχει τη δική του στόχευση και μπορεί ανάλογα να στηρίξει επιχειρήσεις που δεν έχουν άμεση εξάρτηση από τη ΔΕΗ. Για παράδειγμα - το δανείζομαι από τον κ. Σταθόπουλο- μια επιχείρηση που φτιάχνει παγωτά δεν είναι επιλέξιμη για το συγκεκριμένο Πρόγραμμα του Πράσινου Ταμείου, αλλά είναι ή θα είναι επιλέξιμη μέσα από μια ευρύτερη γκάμα προγραμμάτων του τρέχοντος ΕΣΠΑ, ή του επόμενου.\nΤι είναι η διαφοροποίηση του παραγωγικού προτύπου; Είναι η δημιουργία προϋποθέσεων ώστε να γίνουν επενδύσεις σε τομείς που σήμερα είναι ατροφικοί, όπως ο πρωτογενής, ο τουρισμός, η βιομηχανία και η βιοτεχνία, το εμπόριο, η τεχνολογία κ.ά. Στον τεχνολογικό τομέα ήδη υλοποιούνται σημαντικές πρωτοβουλίες, όπως π.χ. η Ζώνη Καινοτομίας του Πανεπιστημίου Δυτικής Μακεδονίας. Το Πράσινο Ταμείο έχει ήδη χρηματοδοτήσει τις σχετικές μελέτες. Έτσι δημιουργούνται οι προϋποθέσεις για τη διαφοροποίηση του παραγωγικού προτύπου. Αυτό λέγεται αναπτυξιακός σχεδιασμός, και για να εφαρμοστεί χρειάζεται ισχυρούς πόρους και εργαλεία. Ήδη έχουν εξασφαλιστεί 1,63 δισεκατομμύρια ευρώ για το Πρόγραμμα Δίκαιης Μετάβασης. Ο μισός σχεδόν προϋπολογισμός του Προγράμματος θα κατευθυνθεί σε δράσεις στήριξης της επιχειρηματικότητας.\nΕρώτηση: Λοιπόν, πότε θα ξεκινήσουν τα έργα αποκατάστασης στα ορυχεία της ΔΕΗ και κατά πόσο θα επηρεαστούν από το γεγονός ότι οι λιγνιτικές μονάδες τελικά φαίνεται ότι είναι χρειαζούμενες σε περιόδους αιχμής, και ο ΑΔΜΗΕ έχει πει ότι δεν μπορούν να άκουγε, ισχύει αν δεν μπει αντιστοίχιση από κάποιες άλλες μονάδες. Αυτό πρακτικά σημαίνει ότι μέχρι και το 23 τίθεται ένα θέμα για την απόσυρση των μονάδων άρα και τη διάθεση των αγαθών στο ταμείο σας και την αξιοποίηση του πώς θα το αντιμετωπίσετε; Αν πράγματι τίθεται ένα θέμα και σε ποιο βαθμό;\nΑπάντηση: Είναι καθαρά ενεργειακό το ερώτημά σας και αφορά στο αρμόδιο Υπουργείο Περιβάλλοντος και Ενέργειας. Θα επιχειρήσω, και ας με διορθώσει ο κ. Σταθόπουλος, ένα πρόχειρο λογαριασμό για τα χρήματα που αναμένουμε την περίοδο 2021 έως 2027 από το Πράσινο Ταμείο. Το συνολικό ποσό που μπορούμε να προσεγγίσουμε για τις λιγνιτικές περιοχές μπορεί να φθάσει τα 280 εκατομμύρια ευρώ. Οι πόροι αυτό δεν «κλειδώνουν» όπως συμβαίνει με ένα πρόγραμμα του ΕΣΠΑ. Εξαρτώνται από τα έσοδα του Πράσινου Ταμείου από τα δικαιώματα ρύπων.\nΚα Λιάγγου, δεν μπορώ να απαντήσω στο ενεργειακό σας ερώτημα. Θέλω όμως με την αφορμή αυτή, να διευκρινίσω ότι η απολιγνιτοποίηση είναι μια ενεργειακή διαδικασία, ενώ ο σχεδιασμός της δίκαιης μετάβασης, το πρόγραμμά μας δηλαδή, είναι μια αναπτυξιακή διαδικασία. Ως προς τα εδάφη, το Πρόγραμμα Δίκαιης Μετάβασης αφορά στο σύνολο της επικράτειας της Δυτικής Μακεδονίας και στο σύνολο της επικράτειας της Αρκαδίας και του Δήμου Οιχαλίας για τις δραστηριότητες διαφοροποίησης και όχι αποκατάστασης των εδαφών. Συνεπώς, δεν αναστατώνεται ο σχεδιασμός, ο δε χρονοπρογραμματισμός των αποκαταστάσεων των εδαφών με χρηματοδότηση από το Ταμείο Ανάκαμψης συνδέεται με εκτάσεις οι οποίες δεν χρησιμοποιούνται για εξόρυξη λιγνίτη.\nΠότε θα ξεκινήσουν τα έργα αποκατάστασης, έχουμε καθόλου εικόνα;\nΑπάντηση: Δεν νομίζω ότι κάνουμε συνέντευξη για το ΣΔΑΜ. Τα έργα αποκατάστασης, έχουν ήδη ξεκινήσει από τη ΔΕΗ, για τα δικά της εδάφη, ενώ έχει ολοκληρωθεί και η σχετική προετοιμασία για τα εδάφη που θα περιέλθουν στο ελληνικό δημόσιο. Η σχετική προγραμματική συμφωνία θα υπογραφεί αμέσως μετά την ψήφιση του νομοσχεδίου για τη δίκαιη μετάβαση.\nΕρώτηση : Θα ήθελα λίγο να σας μεταφέρω μόνο αυτό το οποίο ως ερώτημα προκύπτει συνεχόμενα από περιοχή της Καστοριάς από τα Γρεβενά από τοπικούς επιχειρηματίες. Εάν είναι εύκολο, να διευκρινιστεί το ζήτημα των της πρόσβασης των επιχειρήσεων σε αυτά τα χρηματοδοτικά εργαλεία είναι γνωστές οι κουβέντες, που έχουν εκεί. Ο κύριος Μουσουρούλης το γνωρίζει πάρα πολύ καλά και από τα περιφερειακά συμβούλια, όχι μόνο και λέω ότι επιμένει ο κόσμος, ο κόσμος των επιχειρήσεων να ρωτάει αν δηλαδή αυτές οι περιοχές Γρεβενών Καστοριάς θα μπορούν να έχουν πρόσβαση και με τι ποσοστό στα χρηματοδοτικά αυτά εργαλεία που είναι μπροστά μας.\nΑπάντηση: Λοιπόν, να επιχειρήσω να διερμηνεύσω τον κύριο Παραρά. Ρώτησε εάν τα κίνητρα που θα ισχύσουν την επόμενη περίοδο μέσω του αναπτυξιακού νόμου, θα είναι ανταγωνιστικά μέσα στην επικράτεια της Δυτικής Μακεδονίας. Αυτό το ερώτημα απαντάται με την εξειδίκευση του Αναπτυξιακού Νόμου. Εκείνο που έχουμε εξασφαλίσει είναι ισχυρά κίνητρα για όλη την επικράτεια της Δυτικής Μακεδονίας - με την έγκριση από την Ευρωπαϊκή Επιτροπή των νέων στρατηγικών κατευθυντήριων γραμμών κρατικών ενισχύσεων για την περίοδο 2022 – 2027 - σχεδόν διπλάσια από το υφιστάμενα. Βεβαίως καταλαβαίνουν οι περισσότεροι ότι υπάρχουν οι άμεσα και έμμεσα επηρεαζόμενες περιοχές. Η εξισορρόπηση μπορεί να επιτευχθεί μέσα από τα υφιστάμενα και τα νέα χρηματοδοτικά εργαλεία που θα αναπτυχθούν στα νέα προγράμματα του ΕΣΠΑ.\nΕρώτηση: θα ήθελα να ρωτήσω για την στοχοθεσία του προγράμματος, αποτυπώνεται και στον τίτλο του ότι σκοπός είναι να υποστηριχθούν οι επιχειρήσεις για την απεξάρτηση από τις οικονομικές δραστηριότητες γενικότερα, έστω και θεωρητικά θα ήθελα λιγάκι να μας πείτε πως αντιλαμβάνεστε αυτή την εξάρτηση σε σχέση με το που θα κατευθυνθούν αυτές οι δραστηριότητες, ξέρω ότι ενδεχομένως μπορεί να είναι νωρίς αλλά πως το αντιλαμβάνεστε, που πρέπει να πάνε και εάν το Πρόγραμμα το προβλέπει αυτό και εάν ακόμα προβλέπει και κάποιες υποχρεώσεις που ενδεχομένως οι επωφελούμενοι που θα εγκριθούν, θα έχουν κατά την υλοποίηση του Προγράμματος;\nΑπάντηση: Την απάντηση τη δίνουν οι προτάσεις που έχουν ήδη κατατεθεί. Οι περισσότερες αφορούν στον τομέα των κατασκευών, των τεχνικών δραστηριοτήτων και των μεταφορών. Είναι τρεις τομείς οι οποίοι θα πρωταγωνιστήσουν με την πλήρη εφαρμογή του Σχεδίου δίκαιης Μετάβασης. Οι ίδιες οι επιχειρήσεις έχουν δει προς που βλέπουν προς τα πού πρέπει να κινηθούν.\nΕρώτηση: κ. Μουσουρούλη δεν ξέρω αν είναι αποκλειστικά δική σας αρμοδιότητα, αλλά γίνεται μια συζήτηση τελευταία εδώ τώρα έχει φτάσει και στο δικό σας γραφείο για την πιθανότητα επιδότησης της τιμής της τηλεθέρμανσης, όπως επιδοτούνται οι άλλες μορφές θέρμανσης, υπάρχει τέτοια συζήτηση, είναι στις αρμοδιότητές σας; Και αν είναι, είναι δυνατό να υπάρξει επειδή μιλάμε για επιδοτήσεις; Ευχαριστώ, αν έχω φύγει τελείως εκτός θέματος και εκτός αρμοδιότητας, ζητώ συγγνώμη.\nΑπάντηση : Συζητάμε για την ενίσχυση των επιχειρήσεων προκειμένου να διαφοροποιήσουν το προϊόν τους. Το ερώτημα σας αφορά στην ενεργειακή - τιμολογιακή πολιτική και στο αρμόδιο Υπουργείο Ενέργειας. Θα ήθελα όμως να πω για την τηλεθέρμανση ότι όσο μειώνεται το θερμικό φορτίο που δίνει ο λιγνίτης, τόσο δημιουργείται πρόβλημα. Γνωρίζετε καλά ότι είναι σε εξέλιξη ένα σχέδιο ενοποίησης των τηλεθερμάνσεων Κοζάνης, Πτολεμαΐδας, Αμυνταίου, το οποίο περιλαμβάνει και το ρυθμιστικό κομμάτι. Είναι όμως θέμα του Υπουργείου Περιβάλλοντος και Ενέργειας.\nΕρώτηση: Μια ερώτηση τώρα από τον κ. Σοφιανίδη, αλλά και από εμάς τους υπόλοιπους δημοσιογράφους, θα δοθεί, μια γενική συνέντευξη Τύπου, για τα ΜΜΕ, για να δούμε το σχέδιο έτσι όπως, για να έχουμε ένα παράδειγμα, ξέρετε εμείς εδώ σε ένα πολύ μεγάλο σχέδιο να προτείνω στο ελληνικό που μας ενημερώνουν κατά τακτά διαστήματα, να διαφάνειες με ωραία βίντεο με τα χρονοδιαγράμματα. Θα δοθεί κάτι τέτοιο όμως; Θα γίνει μια τέτοια συνάντηση;\nΑπάντηση : Έχουμε ολοκληρώσει το σχεδιασμό του ΣΔΑΜ και προχωρούμε με το Πρόγραμμα Δίκαιης Μετάβασης. Από τον Σεπτέμβριο Πρόεδρος της Κυβερνητικής Επιτροπής και αρμόδιος για τη Δίκαιη Μετάβαση είναι ο Υπουργός, κ. Παπαθανάσης. Όπως είπα και πριν, αναμένεται η κατάθεση του νομοσχεδίου που οργανώνει το σύστημα διαχείρισης και υλοποίησης της Δίκαιης Μετάβασης και του Προγράμματος, δηλαδή την διαχειριστική αρχή και την ανώνυμη εταιρεία. Με αυτή την ευκαιρία θα παραχωρηθεί συνέντευξη τύπου από τον αρμόδιο Υπουργό.\nΓια να παρακολουθήσετε ολόκληρη τη συνέντευξη τύπου πατήστε εδώ.\nΣυνημμένα στα αρχεία θα βρείτε τις διαφάνειες που προβλήθηκαν.\n1. ΒΑΣΙΚΑ ΣΗΜΕΙΑ ΔΡΑΣΗΣ ΓΙΑ ΣΥΝΕΝΤΕΥΞΗ ΤΥΠΟΥ_Τελικό.pdf (2.01 MB)


Όριον μηνιαίο περιοδικό: Η μικρή Κύπρος έσωσε την τιμή του Ελληνισμού\nΗ Κύπρος έσωσε την τιμή του Ελληνισμού φωνάζοντας χθες το βράδυ ένα υπερήφανο "ΌΧΙ" απέναντι στην ληστρική επίθεση των Ευρωπαίων του βορρά, κυρίως της Γερμανίας και των συμμάχων της. Η Κύπρος έδωσε μαθήματα πατριωτισμού! Παράλληλα η απόρριψη του νομοσχεδίου για το κούρεμα των καταθέσεων από την κυπριακή Βουλή κατέδειξε απερίφραστα την ανικανότητα και την υποτέλεια του ελληνικού πολιτικού συστήματος και των ελληνικών κυβερνήσεων. Αλλά και την παθητικότητα του ελληνικού λαού, ο οποίος λογικά και μετά απ' όσα έχει ο ίδιος υποστεί, θα έπρεπε να βρίσκεται στους δρόμους διαδηλώνοντας την συμπαράστασή του στους αδελφούς Κυπρίους. Τα κόμματα, πέραν των ξύλινων ανακοινώσεων και αναίμακτων δηλώσεων, δεν διοργάνωσαν μιαν εκδήλωση συμπαράστασης, μια πορεία αδελφοσύνης. Η πολύπαθη Μεγαλόνησος μέσω της Βουλής της παρέδωσε μαθήματα για το τι σημαίνει προάσπιση των εθνικών συμφερόντων και της αξιοπρέπειας ενός λαού. Για δεύτερη φορά. Την πρώτη ήταν το περιβόητο "σχέδιο Ανάν" το οποίο προωθούσε ο τότε γενικός γραμματέας του ΟΗΕ και ντόπιοι ευλύγιστοι...\nΤούτη τη φορά, παρά τις διεθνείς απειλές και τις Κασσάνδρες που διαλαλούν τις "τρομακτικές συνέπειες", οι Κύπριοι πολιτικοί όρθωσαν το ανάστημα τους και φώναξαν ένα βροντερό «ΟΧΙ» στις ξένες επιβουλές. Είπαν "Όχι στον ωμό εκβιασμό, Όχι, στην υποδούλωση"!\nΣτην χώρα του Γρηγόρη Αυξεντίου, του Ευαγόρα Παλληκαρίδη και τόσων άλλων ηρώων, σύσσωμη η κυπριακή πολιτική ηγεσία αντιτάχθηκε στα σχέδια επιβολής μιας νέας μορφής αποικιοκρατίας και έστειλε «αδιάβαστους» τους δήθεν εταίρους-επί της ουσίας ωμούς εκβιαστές- μιας Ευρωπαϊκής Ένωσης που έχει καταντήσει να πνίγει τα ίδια της τα «παιδιά» κατά τα "θέλω" των γερμανικών συμφερόντων.\nΤο βροντερό «ΌΧΙ» προκάλεσε όπως ήταν αναμενόμενο την ικανοποίηση των Κυπρίων, οι οποίοι ξέσπασαν σε χειροκροτήματα και πανηγυρισμούς. Ταυτόχρονα, όμως λειτούργησε και σαν τονωτικό του πατριωτισμού των απανταχού Ελλήνων, οι οποίοι τα τελευταία χρόνια νιώθουν ταπεινωμένοι τόσο από το διεθνή διασυρμό της χώρας, αλλά κυρίως από την ανικανότητα των Ελλήνων πολιτικών που οδήγησε στην υποδούλωση της Ελλάδας. Τα σχόλια που έχουν κατακλύσει τις σελίδες κοινωνικής δικτύωσης είναι ενδεικτικά του κλίματος.\nΟι Έλληνες είδαμε την κυπριακή απόφαση σαν μία, ελάχιστη έστω αλλά εξαιρετικά βροντερή, αντίδραση στα όσα έχουμε υποστεί από την στιγμή που μας έβαλαν στην μέγγενη των μνημονίων. Μια αντίδραση για τις χιλιάδες αυτοκτονίες, για τους χιλιάδες άστεγους, για παιδάκια που λιποθυμάνε από την ασιτία, για τους αρρώστους που πεθαίνουν επειδή δεν έχουν να πάρουν τα φάρμακά τους...\nΗ Κύπρος χθες το βράδυ σήκωσε στους ώμους της ολόκληρη την Ελλάδα, ενώ παράλληλα απέδειξε το πόσο «μικροί» είναι οι Έλληνες πολιτικοί, οι οποίοι όχι μόνο δεν τόλμησαν να αρνηθούν τις ξένες επιταγές, όχι μόνο δεν υπερασπίστηκαν τα εθνικά συμφέροντα, ως άλλωστε όφειλαν, αλλά αντίθετα έδωσαν παραπάνω από όσα τους ζητούνταν, είτε από άγνοια, είτε από αδιαφορία, είτε γιατί δυστυχώς εκτελούσαν εντολές...


Είστε εδώ: Home / Παράξενη Ζωή / Έκθεση στο Τορίνο της Ιταλίας ερευνά την ταυτότητα και τη σεξουαλικότητα\n18 Ιουνίου 2020 744 Views\nΗ καλλιτέχνης με έδρα το Λος Άντζελες, February James παρουσιάζει την έκθεση «I Painted Flowers For You» στη Luce Gallery στο Τορίνο της Ιταλίας.\nΒασισμένη σε πτυχές της ταυτότητάς της και των εμπειριών της ως καλλιτέχνης και μέλος της μαύρης κοινότητας, η νέα της έκθεση αντικατοπτρίζει τη σεξουαλικότητα και το σώμα, καθώς και τον θάνατο και το υποσυνείδητο. Μέσα από έντονες αποχρώσεις και παραμορφωμένες μορφές, η James απεικονίζει τον «άυλο συναισθηματικό πυρήνα, όπως μπορεί να εμφανιστεί σε αναμνήσεις και όνειρα» σύμφωνα με ανακοίνωση της γκαλερί.\nΖωγραφισμένα με ακουαρέλα, λαδοπαστέλ και σκόνη γραφίτη, τα διαφορετικά πρόσωπα δείχνουν βαθιά και συχνά κρυμμένα συναισθήματα. H καλλιτέχνης με άλλα έργα της διερευνά τον κατακερματισμό της ανθρώπινης ψυχής.\nΗ James ζωγραφίζει για την αγάπη, τον πόνο και την τρυφερότητα. Διαστρεβλώνει, μουτζουρώνει και υποκρύπτει τα χαρακτηριστικά προσώπων για να διαγράψει αυτήν την έννοια της τελειότητας για την οποία αγωνίζονται άνθρωποι και καλλιτέχνες.\nΗ February James είναι αυτοδίδακτη καλλιτέχνης από την Ουάσινγκτον, ζει στο Λος Άντζελες και έργα της έχουν παρουσιαστεί σε εκθέσεις στις ΗΠΑ και σε άλλες χώρες, σε περιοδικά και σε τηλεοπτικές εκπομπές.


Σαββατοκύριακο στο Βόλο\nΤο Σαββατοκύριακο του Αγίου Πνεύματος βρέθηκα στο Βολο και το Πήλιο. Την Παρασκευή επισκέυθηκα για μία Μουσικομαγειρική παράσταση την Στέγη ανηλίκων όπου φιλοξενούνται παιδιά από οικογένειες με προβλήματα. Το Σαββατο πήγα Μούρεση για ένα γάμο πολύ καλών μου φίλων και την Κυριακή το Βράδυ επέστρεψα Θεσσαλονίκη για να προτοιμαστώ για το γύρισμα που θα κάνουμε την Τρίτη.\nΈνα από τα πρωινά που καθόμουν στη βεράντα του σπιτιού όπου φιλοξενήθηκα λίγο έξω από τον Βολο, και αγνάντευα τη θέα, σκεφτόμουν διάφορα και μου ήρθε να ανοίξω την κάμερα και να καταγράψω μερικές από τις σκέψεις μου για να τις μοιραστώ μαζί σας!\nΟι Τέσσερις σημαντικές ιδέες για τις οποίες μιλάω στο παρακάτω βιντεάκι:\nΟ μονος μας εχθρός είναι ο Φόβος.\nΗ λύση στην κρίση είναι η Αγάπη.\nΚάθε δυσκολία κρύβει ευκαιρία.\nΗ Ευτυχία βρίσκεται μέσα μας.\nΤην Παρασκευή 10 Ιουνίου επισκέυθηκα για μία Μουσικομαγειρική παρουσίαση την Πρότυπη Στέγη Φιλοξενείας Παιδιού, ένα σπίτι στο οποίο μένουν μόνιμα ανήλικα παιδιά που προέρχονται από οικογένειες με δυσμενείς κοινωνικοοικονομικές συνθήκες.\nΈμεινα ενθουσιασμένος από την θετική αύρα αυτών των παιδιών. Μου μετέδωσαν πολύ θετική ενέργεια και αγάπη. Μου χάρισαν ένα υπεροχο μπλουζάκι και μία κάρτα που σχεδίασαν, στην οποία έγραψαν μία Συνταγή: Την Συνταγή για να περνάς καλά!\nΑν και αυτά τα παιδιά έχουν περάσει πολύ άσχημες καταστάσεις, ένιωσα πως είναι τυχερά μέσα στην ατυχία τους. Είναι τυχερά που στη Στέγη βιώνουν ένα ασφαλές και ήρεμο οικογενειακό περιβάλλον, ζεστή προσωπική επαφή, αληθινό ενδιαφέρον, συναισθηματική και ψιχοκοινωνική στήριξη για την ομαλή τους κοινωνική εξέλιξη και ένταξη στο ευρύτερο κοινωνικό σύνολο.\nΤο προσωπικό της Στέγης και οι εθελοντές που στηρίζουν τη λειτουργία της, έχουν δημιουργήσει ένα περιβάλλον που είναι πιο ιδανικό για να μεγαλώσει ένα παιδί από ότι πολλές περιπτώσεις άλλων παιδιών που μεγαλώνουν με τις οικογένειές τους κανονικά. Τους εύχομαι καλή δύναμη στο δύσκολο έργο τους.\nΤο Σάββατο πήγα στο πανέμορφο ανατολικό Πήλιο. Ένας πολύ καλό μου παιδικός φίλος παντρεύτηκε στο Μούρεση και ήταν μία εξαιρετική ευκαιρία να βρεθώ με πολλούς ακόμα καλούς μου παιδικούς φίλους.\nΝίκο και Δαρεία, να ζήσετε! Αντε.. και στα δικά μας!…


Πρακτικές …Πρακτικών | Semifind.gr\n«…να συμπεριληφθεί στα Πρακτικά» ή «…το καταθέτω στα Πρακτικά». Εκφράσεις τις οποίες ακούμε σχεδόν πάντα όταν παρακολουθούμε κάποια συζήτηση στη Βουλή.\nΑλήθεια, τι είναι τα Πρακτικά; Για ποιο λόγο υπάρχουν; Γιατί είναι απαραίτητα; Τι περιλαμβάνουν;\nΤα Πρακτικά* είναι η επίσημη έγγραφη έκθεση των λεχθέντων κατά την διάρκεια συνεδριάσεως. Είναι το επίσημο κείμενο στο οποίο καταγράφονται όσα λέγονται ή γίνονται κυρίως σε συνεδριάσεις οργανωμένων σωμάτων, σε επίσημες συναντήσεις, κ.λπ. (π.χ. τα Πρακτικά της Βουλής, κρατώ/τηρώ/καθαρογράφω τα Πρακτικά, δακτυλογραφημένα/στενογραφημένα Πρακτικά, κ.ο.κ.).\nΠρακτικά δεν τηρούνται μόνον στις συνεδριάσεις της Βουλής. Τηρούνται (ή δύναται να τηρούνται, και οπωσδήποτε είναι χρήσιμο να τηρούνται) σε κάθε συνάντηση που γίνεται στο περιβάλλον μιας οργανωμένης επιχείρησης ή ενός οργανισμού, και που βεβαίως η συνάντηση αυτή γίνεται για κάποιον συγκεκριμένο σκοπό. Υπάρχουν, δηλαδή, συγκεκριμένα θέματα τα οποία πρόκειται να συζητηθούν.\nΤα Πρακτικά είναι ιδιαιτέρως σημαντικά, καθώς μέσω αυτών παρουσιάζεται η δομή και ο τρόπος λήψης αποφάσεων της επιχείρησης/του οργανισμού, δίνουν κατευθύνσεις για τον τρόπο δράσης, λειτουργούν ως μέτρο προόδου, κ.ά. Ενίοτε και κάτω από ορισμένες προϋποθέσεις τα Πρακτικά μπορούν να έχουν και νομική υπόσταση ή ισχύ.\nΠοιες είναι, όμως, οι δεξιότητες και οι γνώσεις που χρειάζεται να έχει ένας Πρακτικογράφος, ή γενικά, το άτομο το οποίο θα κληθεί να καταγράψει τα λεγόμενα και συμφωνηθέντα στα πλαίσια μιας συνάντησης;\nΣε αρκετές περιπτώσεις, τον ρόλο αυτό καλούνται να καλύψουν οι Γραμματείς/Βοηθοί. Αφού προετοιμάσουν την συνάντηση (έτερη δεξιότητα κι αυτή, με πολλές παραμέτρους) λαμβάνουν την θέση τους στην συνάντηση μαζί με την υπόλοιπη ομάδα και οφείλουν να γνωρίζουν πώς θα την υποστηρίξουν. Εκτός από κάποιες εξειδικευμένες γνώσεις που διαθέτουν οι Πρακτικογράφοι, το άτομο το οποίο θα καταγράφει το ποιος/τι/πότε/πώς θα πρέπει να είναι καλός γνώστης των θεμάτων τα οποία πρόκειται να συζητηθούν.\nΦανταστείτε μια συνάντηση 10 ατόμων, όπου οι 9 συζητούν κάποιο θέμα και ο 10ος δεν έχει ιδέα περί τίνος πρόκειται!Επίσης, θα πρέπει να έχει εξαιρετική αντιληπτική ικανότητα και να μπορεί να ξεχωρίζει το σημαντικό από το ασήμαντο. Θα πρέπει να μπορεί να καταγράφει γρήγορα και κυρίως σωστά. Θα πρέπει να είναι ουδέτερος, ακριβής, σαφής, να μπορεί να ζητά και να λαμβάνει οδηγίες, να είναι ενεργητικός ακροατής, να παραμένει ήρεμος σε στιγμές έντασης.\nΌλα τα ανωτέρω είναι ενδεικτικές δεξιότητες ενός Πρακτικογράφου. Ο ρόλος είναι ιδιαίτερα σημαντικός. Απαιτεί γνώσεις, ικανότητα αποτελεσματικής επικοινωνίας καθώς επίσης και μια πληθώρα δεξιοτήτων οι οποίες προσδίδουν ιδιαίτερη βαρύτητα αλλά και το κάτι παραπάνω τόσο στο άτομο που ασκεί αυτόν τον ρόλο όσο και παραγόμενο αποτέλεσμα.\n* Γ. Μπαμπινιώτης\nΛεξικό για το σχολείο και το γραφείο, 4ος τόμος, σελ. 848\n* Πύλη για την ελληνική γλώσσα


Κατεβάστε το δωρεάν βιβλίο Ρεβέκκα σε μορφή: pdf, epub, mobi, FB2| Κατεβάσετε-βιβλίο.com\nΣύντομα η γνωριμία τους εξελίσσεται σε μια σφοδρή ερωτική σχέση. Ωστόσο, εμπόδιο σε ένα κοινό μέλλον μπαίνει η βασανιστική ενοχή που κυνηγά τη Ρεβέκκα από τη Λέρο…Ο Μάνφρεντ Ντιρκς γεννήθηκε το 1936 στη Λειψία. Σπούδασε Γερμανική Φιλολογία, Φιλοσοφία και Αγγλική Φιλολογία στο Βερολίνο, στο Λονδίνο, στη Ζυρίχη και στο Φράιμπουργκ. Από το 1984 διδάσκει Θεωρία Λογοτεχνίας στο Πανεπιστήμιο του Όλντενμπουργκ. Έχει διατελέσει αντιπρόεδρος του Γερμανικού Συλλόγου Τόμας Μαν (1994-2006).\nΈχει γράψει πολλά επιστημονικά βιβλία και τρία μυθιστορήματα.\nΣυγγραφέας: Dierks Manfred\nΠροηγούμενο βιβλίο Previous post: Ο Ιταλιώτης Ελληνισμός από τον Ζ στον ΙΒ αιώνα\nΕπόμενο βιβλίο Next post: Ημερολόγιο τριών ετών 2017 2018 2019


Μπορείς να χάσεις πάρα πολύ βάρος στο παλάμο\nΗ μετφορμίνη δεν με κάνει να χάσω βάρος\nΔωρεάν online περιοδικό απώλειας βάρους\nΜπορείς να χάσεις πάρα πολύ βάρος στο παλάμο - Λίπος καύση ποδοσφαίρου σπριντ\nΤο ανοιξιάτικο smoothie με τα 4 υλικά που θα σε βοηθήσει να χάσεις βάρος. Για την ακρίβεια είναι πάρα πολύ εύκολο. Πίνεις πάρα πολύ Και μάντεψε, δεν εννοούμε νερό. Αν φύγεις από το σπίτι σου με άδειο στομάχι δεν θα αισθάνεσαι και πάρα πολύ καλά. Κάθισε να φας το βραδινό σου στο τραπέζι με την οικογένεια σου, αντί να το φας μόνη. Το πρωινό που σε βοηθάει να χάσεις βάρος. Πέρα από το να διευθετήσεις μηχανικά θέματα που ίσως εντείνουν το πρόβλημα, ο βασικότερος τρόπος για να αντιμετωπίσεις το σύνδρομο απιοειδή είναι να διατείνεις το μυ όσο πιο πολύ μπορείς. Να μην το παρακάνεις με το αλκοόλ και να πηγαίνεις τακτικά στο γυμναστήριο.\nΤο οποίο μπορείς να το πιείς είτε. Το τέλειο σώμα δεν υπάρχει, και δεν χρειάζεται να μπαίνουμε σε αυτό τον ψυχολογικό και σωματικό πόλεμο. Βάλε αυτό το φαγητό στο πρωινό σου και θα δεις τη διαφορά! Μέλι ή στέβια οι συνδυασμοί που μπορείς να κάνεις με τη βρώμη είναι πάρα- πάρα πολλοί. Μπορείς να χάσεις πάρα πολύ βάρος στο παλάμο. 4 λόγοι για τους οποίους δεν μπορείς να χάσεις βάρος. Τα γρήγορα προγράμματα αδυνατίσματος δεν είναι σωστά και. Επίσης, μου αρέσει πάρα πολύ να φτιάχνω γλυκοπατάτα στο φούρνο με διάφορα μπαχαρικά.\nΥπάρχουν τρεις πολύ σημαντικές ορμόνες που συνήθως ευθύνονται για τη δυσκολία σας να χάσετε βάρος. Μπορείς να χάσεις πάρα πολύ βάρος στο παλάμο. Θα προσπαθήσω να εξηγήσω πώς μπορείτε να τις εξισορροπήσετε για να χάσετε βάρος.\nΤο μυστικό είναι οι θερμίδες Για να χάσεις 1 κιλό λίπους πρέπει να κάψεις 7700 θερμίδες. 550 ημερήσια απώλεια θερμίδων για να χάσεις μισό κιλό την εβδομάδα. 10 ύπουλοι λόγοι που αποδεδειγμένα δεν σε αφήνουν να χάσεις βάρος.\n14 μέρες με βρασμένες αναφορές διατροφής με αυγά\nXango χάπια απώλειας βάρους\nΔιατροφή σχέδιο λίστα αγορών uk\nΝεφρική δίαιτα σχέδιο ινδική\nΠάρα πολύ Απώλειας\nΠώς να χάσετε βάρος το ταχύτερο στους παρατηρητές βάρους\nΠρόγραμμα διατροφής γονιμότητας στη νότια αφρική\nΙατρική απώλεια βάρους λίμνη mary fl\nΓια την ακρίβεια είναι πάρα πολύ εύκολο. Υπάρχουν τόσα πράγματα που μπορείς να κάνεις εκτός σπιτιού!\nβοηθήσουν να συγκρατήσεις το βάρος σου σε κανονικά επίπεδα ή να χάσεις βάρος. Μπορείς απλώς να τα βάλεις μαζί στο πρωινό σου.\nΚλασικός συνδυασμός όσων έχουν πάθος με το fitness και πάρα πάρα πολύ νόστιμος.\nΙστορίες απώλειας βάρους σε παλαιό δίαιτα\nΠώς να χάσετε βάρος σε 2 εβδομάδες ενώ είστε έγκυος


Έχει λόγο Η ευρωπαϊκή υπόθεση και η «Λατινική Αυτοκρατορία» του Κoζέβ\nΤρίτη, 02 Μαΐου 2017 19:56\nΑλέξανδρος Κοζέβ, 1945\nΕίναι, εν τέλει, η Ευρώπη, κάτι παραπάνω από μια υπόθεση; Από μια «μοιραία προκατάληψη της γεωγραφίας»; Υφίσταται μια διακριτή πολιτισμική οντότητα από τον Ατλαντικό μέχρι τα Ουράλια, μια έστω εν δυνάμει Ευρώπη των λαών ή μήπως ότι αποκαλούμε Ευρώπη στην πράξη ταυτίζεται με την λεγόμενη Δύση και τον δυτικό πολιτισμό;\nΚαι ποια είναι τα σύνορα της Ευρώπης υπό αυτήν την κοινωνική και όχι γεωγραφική έννοια; Υπάρχει ένα ευρωπαϊκό βίωμα του «εμείς»; Ποιος περιλαμβάνει και ποιους αποκλείει; Είναι τόσο ισχυρό, τόσο εσωτερικό, αυτό το βίωμα ώστε να μπορούμε να μιλήσουμε για ένα ευρωπαϊκό λαό; Ή μήπως πρέπει να συλλάβουμε αυτό το «εμείς» με τις διαβαθμίσεις του, σαν μια σειρά ομόκεντρων κύκλων π.χ. οι γερμανικοί λαοί στο κέντρο, οι άλλοι δυτικοευρωπαϊκοί – κεντροευρωπαϊκοί λαοί ένας ευρύτερος κύκλος κτλ.; Το σίγουρο είναι ότι ακόμα και στα πλαίσια του δυτικοευρωπαϊκού πολιτισμού, που αποτελεί μια αδιαμφισβήτητη πολιτισμική οντότητα, υπάρχουν διακριτά «εμείς», διακριτοί λαοί και οι αντιθέσεις τους. Σίγουρο ακόμη είναι ότι σε κάποιες σπάνιες, πολύ ιδιαίτερες στιγμές της ιστορίας, εμφανίστηκε μια φευγαλέα μορφή, κάτι που θα μπορούσε να το πάρει κανείς για τον ευρωπαϊκό λαό: στις δημοκρατικές επαναστάσεις του 1848, στις εργατικές επαναστάσεις 1917 – 1939, στα κινήματα του 1968.\nΣύμφωνα με τον Κοζέβ τα ευρωπαϊκά εθνικά κράτη δεν έχουν πλέον – ήδη στα 1945 – τα απαραίτητα μεγέθη που θα τους επιτρέψουν να διατηρήσουν την αυτονομία τους. Ο μεταπολεμικός κόσμος θα διαμορφωθεί μέσα από τον ανταγωνισμό δύο αυτοκρατοριών: μιας προτεσταντικής έμπνευσης αγγλοσαξονικής και μιας ορθόδοξης παράδοσης σλαβο-σοβιετικής. Υπό την πίεση της ανάγκης εξισορρόπησης της σλαβο-σοβιετικής οικονομικής και στρατιωτικής ισχύος στην Ευρώπη, οι ΗΠΑ και η Αγγλία θα αποδεχθούν την επανένταξη της Γερμανίας στο ευρωπαϊκό σύστημα και τον επανεξοπλισμό της. Η ραγδαία, αναπόφευκτη οικονομική άνοδος της Γερμανίας και μάλιστα η προσχώρησή της στην αγγλοσαξονική αυτοκρατορία με την οποία είναι πολιτισμικά πολύ συγγενής – όλοι αυτοί ανήκουν στον προτεσταντικό κόσμο – θα υποβαθμίσει την Γαλλία σε μια δευτερεύουσα δύναμη της ηπειρωτικής Ευρώπης, θα την περιορίσει στο χλωμό ρόλο μίας στρατιωτικής, οικονομικής και τελικά πολιτικής ενδοχώρας της Γερμανίας. Το μέλλον της Γαλλίας θα είναι ένα «καθεστώς κτήσης». Με δεδομένες τις πολιτιστικές, γλωσσικές και θρησκευτικές διαφορές καθώς και τις διαφορές στον τρόπο ζωής, σε μια γερμανο-αγγλοσαξονική αυτοκρατορία η Γαλλία θα μείνει πάντα λίγο-πολύ ξένο σώμα και θα υποχρεωθεί να παίξει ένα περιθωριακό και φτωχό ρόλο δορυφόρου, ένα ρόλο πολιτικού μέσου [9,26,27,29,43].\nΣημείωση: Μέσα στις αγκύλες αναγράφονται οι σελίδες του βιβλίου του Κοζέβ: Αλέξανδρος Κοζέβ, «Λατινική Αυτοκρατορία», ελλ. έκδ., Εξάρχεια 2016.


Με σαμπάνια «λούστηκε» ο Θανάσης Αντετοκούνμπο! | Novasports\nΣτην αναγγελία του ονόματος του από τους πρωταθλητές του ΝΒΑ, Μιλγουόκι Μπάκς, ο «απομονωμένος», λόγω κορονοϊού, Θανάσης Αντετοκούνμπο, άνοιξε σαμπάνια έξω από την οροφή του αυτοκινήτου και «λούστηκε» από τον αφρώδη οίνο!\nΌπως είναι γνωστό, ο Έλληνας φόργουορντ των Μιλγουόκι Μπακς έμεινε εκτός Game 6 λόγω του ότι βρίσκεται στο πρωτόκολλο του ΝΒΑ και φυσικά δεν μπορούσε να δώσει το «παρών» ούτε στην παρέλαση της ομάδας του μαζί με τους υπόλοιπους συμπαίκτες του.\nΠαρόλα αυτά ακολούθησε τα λεωφορεία από το αυτοκίνητό του και το έζησε με τον δικό του τρόπο! Μάλιστα όταν έφτασε η ώρα για να γίνει η αναγγελία του ονόματός του ως ένας από τους πρωταθλητές του ΝΒΑ, βγήκε ο… μισός από το παράθυρο του οδηγού και άνοιξε σαμπάνια πανηγυρίζοντας!\n00:14 Super League 1\nΠΑΟΚ: Δοκιμές από τον Γκαρσία\n00:03 UEFA Champions League


Οι Δήμοι αναλαμβάνουν την αντιμετώπιση του κορονοϊού στα σχολεία 7 Σεπτεμβρίου | ******** Αγαπώ τη Ναύπακτο ******** I love Nafpaktos city\nΟι Δήμοι αναλαμβάνουν την αντιμετώπιση του κορονοϊού στα σχολεία 7 Σεπτεμβρίου\n20 Αυγούστου 2020 Ενημέρωση,Παιδεία,ΥγείαClick me\nΑποφασισμένη παρουσιάζεται η ηγεσία του Υπουργείου Παιδείας για το άνοιγμα των σχολείων στις 7 Σεπτεμβρίου μεταφέροντας ουσιαστικά την ευθύνη για τα μέτρα αντιμετώπισης της εξάπλωσης του κορονοϊού στους δήμους.\nΌπως δήλωσε η Γενική Γραμματέας κ. Γκίκα στην ΕΡΤ το Υπουργείο Εσωτερικών έχει μεριμνήσει και οι Δήμοι είναι υπεύθυνοι για την καθαριότητα, τις απολυμάνσεις, την εξασφάλιση του απαραίτητου αντισηπτικού υλικού και την διαρρύθμιση των σχολείων για τις αποστάσεις των μαθητών.\nΕπίσης η κα Γκίκα απέκλεισε το ενδεχόμενο το Υπουργείο Παιδείας να εξασφαλίσει μάσκες στους μαθητές χαρακτηρίζοντάς το ως “προσωπικό εργαλείο του κάθε μαθητή” πράγμα το οποίο σημαίνει ότι τις πραγματικές ανάγκες θα πρέπει να τις καλύψουν και πάλι οι δήμοι. Οι δήμοι θα αναγκαστούν ατύπως στην πράξη να καλύψουν και τις ανάγκες για μάσκες των μαθητών καθώς η κατανάλωση αυτού του προϊόντος θα είναι συνεχής.\nΤο απαιτεί άλλωστε και η σχολική κοινότητα γονέων και εκπαιδευτικών.\nΗ κα Κεραμέως ανακοίνωσε ότι υπάρχει ομόφωνη απόφαση της αρμόδιας Επιτροπής για άνοιγμα των σχολείων στις 7 Σεπτεμβρίου, (σύμφωνα με τα μέχρι σήμερα επιδημιολογικά δεδομένα) «είμαστε όμως όπως είπε έτοιμοι και για τηλεεκπαίδευση». Και η υπόθεση της τηλεεκπαίδευσης όμως επιβαρύνει τους δήμους αφού υποτίθεται ότι αυτοί έχουν λάβει τα απαραίτητα κονδύλια για την αγορά laptop σε όσους μαθητές αντιμετωπίζουν πρόβλημα. Μια υπόθεση που έχει αδρανήσει στους περισσότερους δήμους εν μέσω καλοκαιριού.\nΣύμφωνα με όσο είπε η κα Κεραμέως εξετάζεται και το ενδεχόμενο τα Γυμνάσια και τα Λύκεια να μην ανοίξουν στις 7 Σεπτεμβρίου.\nΙδιαίτερο βάρος ευθύνης πέφτει στους δήμους στον τομέα της καθαριότητας. Υπογράφτηκε η ΠΥΣ για την πρόσληψη9.474 εργατών καθαριότητας που κατανεμήθηκαν σε όλους τους δήμους και με πλήρες ωράριο και με υποχρέωση συνεχούς καθαρισμού κατά την διάρκεια της λειτουργίας των σχολείων, απολυμάνσεων και εξαερισμού των αιθουσών.\nΕίναι σαφές ότι το Υπουργείο Παιδείας θεωρεί ότι δεν είναι αρμόδιο για την εξασφάλιση, ούτε τον συντονισμό της καθαριότητας και των όρων και μέτρων αντιμετώπισης της εξάπλωσης του κορονοϊού, αλλά αυτή η αρμοδιότητα ανήκει στους δήμους.\nΕδώ μπαίνει και το ερώτημα του κλεισίματος των σχολείων σε περίπτωση κρουσμάτων. Επίσης σύμφωνα με τις ανακοινώσεις προβλέπονται και τεστ. Προφανώς και εδώ θα απαιτηθεί η οργάνωση των δήμων με τις κοινωνικές τους υπηρεσίες και ίσως και εθελοντικές ομάδες καθώς δεν υπάρχουν συνεργεία για 13.071 σχολικές μονάδες σε όλη την χώρα που θα απαιτήσουν τα τεστ αν παραστεί ανάγκη εντός του Σεπτεμβρίου.\nΑλλο ένα μεγάλο ζήτημα που μπαίνει για τους δήμους είναι η εξασφάλιση αιθουσών για την αραίωση των μαθητών και για την αναγκαιότητα της απόστασης του 1,5 μέτρου. Δεδομένου ότι η κα Κεραμέως έχει ανακοινώσει ότι δεν θα γίνουν εκ περιτροπής μαθήματα το πρόβλημα θα είναι πολύ έντονο. Θυμίζουμε ότι η προηγούμενη ΚΥΑ έλεγε ότι η απόσταση ασφαλείας ανάμεσα σε μαθητές και εκπαιδευτικούς είναι το 1,5 μέτρο και όπου αυτό δεν είναι εφικτό το τμήμα χωρίζεται στα δύο.\nΤα ισοδύναμα υποτμήματα, σύμφωνα με την ΚΥΑ, θα συγκροτούνται κατ’ αλφαβητική σειρά με μέριμνα του Διευθυντή του κάθε σχολείου. Διευκρινίζεται, επίσης, πώς θα προσέρχονται τα υποτμήματα στα σχολεία εναλλάξ ανά ημέρα ενώ για σχολικές μονάδες που έχουν την υποδομή να φιλοξενήσουν όλα τα υποτμήματα η διδασκαλία μπορεί να γίνεται καθημερινά.\n← ΝΑΥΠΑΚΤΟΣ~ΔΩΡΙΔΑ : η αυθεντική γωνιά της Στερεάς Ελλάδας\tΑΝΑΚΟΙΝΩΣΗ για την πρόσληψη προσωπικού με σχέση εργασίας ιδιωτικού δικαίου ορισμένου χρόνου σε υπηρεσίες καθαρισμού σχολικών μονάδων →


Cosmosystème -Cosmosystem- Κοσμοσύστημα: Γ.Κοντογιώργης, "Μαθήματα από το Βυζάντιο". Οι φετεινές διαλέξεις μου στο Ιδρυμα Θεοχαρακη\nΓ.Κοντογιώργης, "Μαθήματα από το Βυζάντιο". Οι φετεινές διαλέξεις μου στο Ιδρυμα Θεοχαρακη\nΟι φετεινές διαλέξεις του Γιώργου Κοντογιώργη στο Ίδρυμα Θεοχαράκη συνεχίζουν την περσινή θεματική για το Βυζάντιο. Στη σειρά των διαλέξεων που αρχίζουν την προσεχή Τρίτη 11 Δεκεμβρίου, θα αναζητήσει μέσα από τα βυζαντινά κείμενα απαντήσεις στα κρίσιμα ερωτήματα που αφορούν τόσο στον χαρακτήρα του όσο στη σχέση του με τον ελληνισμό, τη Δϋση, την Ανατολή και τους νεότερους χρόνους.\n"Μαθήματα από το Βυζάντιο".\n" Το Βυζάντιο όπως το είδαν οι Βυζαντινοί. Το Βυζάντιο, η Δύση, η Ανατολή και οι νεότεροι χρόνοι χρόνοι. Το Βυζάντιο, οι Αρχαίοι και εμείς".\nΗμερομηνίες διαλέξεων: 11, 18/12/2018 και 8, 15, 22, 29/1/2019


Παράταση Ρύθμισης Ν. 4611/ 2019 – Δήμος Δέλτα\nΔΝ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ\nΤΜΗΜΑ ΕΣΟΔΩΝ ΔΗΜΟΤΙΚΗΣ ΠΕΡΙΟΥΣΙΑΣ & ΤΑΜΕΙΟΥ\nΠΑΡΑΤΑΣΗ ΥΠΟΒΟΛΗΣ ΑΙΤΗΣΗΣ ΡΥΘΜΙΣΗΣ ΟΦΕΙΛΩΝ\nΟ Δήμος Δέλτα σας ενημερώνει ότι\nσύμφωνα με το ΦΕΚ 145/30.09.2019 τεύχος Α’ παρ. 2 του άρθρου έκτου της οποίας αντικαθίσταται το άρθρο 111 του ν. 4611/2019 (Α’ 73) δίνεται παράταση στην προθεσμία της υποβολής αίτησης για την υπαγωγή στη ρύθμιση βεβαιωμένων οφειλών σε δήμους, έως 31-12-2019\nΕπιπλέον με την παρ. 1 του άρθρου έκτου αντικαθίσταται το πρώτο εδάφιο της παραγράφου 1 του άρθρου 110 του ν. 4611/2019 (Α’ 73), και στη ρύθμιση μπορούν να υπαχθούν οφειλές προς τους Δήμους και τα νομικά τους πρόσωπα, που έχουν βεβαιωθεί ή θα βεβαιωθούν έως 29-11-2019\nΓια να επωφεληθείτε της ρύθμισης:\n1. Θα πρέπει να καταθέσετε αίτηση έως και την 31 Δεκεμβρίου 2019 στην Οικονομική Υπηρεσία του Δήμου Δέλτα, στο Ισόγειο του Κτιρίου των των Διοικητικών Υπηρεσιών επί της Πλατείας Δημοκρατίας 1, στην Σίνδο.\n2. Να καταβάλετε την πρώτη δόση ή εφάπαξ το αργότερο σε τρεις μέρες από την αίτηση. Οι δόσεις είναι μηνιαίες και ισόποσες πλην της τελευταίας που μπορεί να είναι μικρότερη των υπολοίπων. Καταβάλλονται μέχρι την τελευταία εργάσιμη ημέρα του μήνα, χωρίς να απαιτείται ιδιαίτερη ειδοποίηση του οφειλέτη. Μόνο η τελευταία δόση μπορεί να είναι μικρότερη των 20 ευρώ.\n2313 300 513, 2313 300 542, 2313 300 510, 2313 300 533


Δημήτρης Βίτσας: Η πανδημία χρησιμοποιείται για την περιστολή δημοκρατικών δικαιωμάτων – INDEPENDENTNEWS\nΤρίτη, 21 Σεπτεμβρίου, 2021 (10:21)\nHome / ΠΟΛΙΤΙΚΗ / Δημήτρης Βίτσας: Η πανδημία χρησιμοποιείται για την περιστολή δημοκρατικών δικαιωμάτων\nPosted on 26 Ιανουαρίου, 2021, 9:27 μμ\nΣημεία συνέντευξης του Δημήτρη Βίτσα, Βουλευτή ΣΥΡΙΖΑ – Προοδευτική Συμμαχία, στο ραδιοφωνικό Σταθμό « Πρώτο πρόγραμμα 91,6 Fm»:\n«…Η λήξη της πανδημίας πρέπει να μας βρει όλους υγιείς, πράγμα που σημαίνει ότι πρέπει να προσέχουμε και να ακολουθούμε τις οδηγίες των γιατρών και των λοιμωξιολόγων.\nΟ όποιος φόβος υπάρχει στον κόσμο θα πρέπει να οδηγεί σε αυξημένη προφύλαξη δηλαδή μάσκες, αποστάσεις test κ.λπ. αλλά και πρόληψη.\nΣχεδόν στο σύνολό τους, διακομματικά, οι βουλευτές του Δυτικού Τομέα Β2 σε συνεργασία και με τους δημάρχους της περιοχής, προσυπογράψαμε εδώ και καιρό ένα κείμενο στο οποίο καλούσαμε τον κόσμο, στο βαθμό που έρθει το εμβόλιο να προσέλθει και να εμβολιαστεί.\nΤο θέμα βέβαια είναι να έρθει το εμβόλιο.\nΔικαιολογημένα είναι θυμωμένη με τις φαρμακευτικές εταιρίες η κα Κυριακίδου, αρμόδια επίτροπος στην ΕΕ, αλλά εδώ αποδεικνύεται όπως παλιότερα είχε πει ο πρόεδρος Κλίντον, ότι εδώ έχουμε καπιταλισμό .\nΟι μεγάλες εταιρίες λειτουργούν με γνώμονα το συμφέρον τους και ας καταστραφεί ολόκληρη η γη.\nΤέτοια συμβόλαια υπογράφουν και με αυτό τον τρόπο λειτουργούν ώστε να μεγιστοποιούν τα κέρδη τους.\nΑυτό είναι κάτι που θα έπρεπε να γνωρίζουν καλά και οι πολιτικοί εκπρόσωποι των χωρών της ΕΕ.\nΧρειάζεται έντονη πίεση, νέες διαπραγματεύσεις με παλιές αλλά και νέες εταιρίες, ώστε να υπάρξουν αρκετά εμβόλια.\nΕκτιμώ ότι πολλά εμβόλια από τα ήδη παραγγελθέντα από την ΕΕ, αυτή τη στιγμή κατευθύνονται προς τις ΗΠΑ εξαιτίας και της νέας ηγεσίας Μπάϊντεν και της διαφορετικής της φιλοσοφίας για τον εμβολιασμό του Αμερικάνικου λαού.\nΗ τακτική της ΕΕ βοηθά να αναπτυχθεί ένας ΄΄εθνικισμός΄΄των εμβολιασμών.\nΜεγάλες χώρες όπως η Γερμανία, κλείνουν πρόσθετες συμφωνίες, ξέχωρα από την ΕΕ για να καλύψουν τις ανάγκες τους.\nΣε κάθε περίπτωση δεν υπάρχει δικαιολογία για τις εταιρίες όσο αφορά την μικρή παραγωγή εμβολίων.\nΑς ελπίσουμε ότι σύντομα θα έχουμε μια κανονικότητα τουλάχιστον όσο αφορά την πορεία των εμβολιασμών.\nΚανονικότητα με βάση τις ανάγκες της κοινωνίας με πριν δεν πρόκειται να υπάρξει γιατί η πανδημία χρησιμοποιήθηκε από κάποιους για την περιστολή των δικαιωμάτων των λαών.\nΕνδεικτική είναι η στάση τους στο θέμα της τηλεργασίας, μιας πολύ σοβαρής μελλοντικά μορφής εργασίας και των όρων που τη διέπουν, σε βάρος των εργαζομένων.\nΘα μπορούσε η λήξη της πανδημίας να κεφαλαιοποιήσει και ορισμένα θετικά σημεία, στο βαθμό που θα υπήρχαν προσπάθειες για την ενίσχυση του Εθνικού συστήματος Υγείας.\nΗ δική μας κυβέρνηση δεν φαίνεται να ακολουθεί ανάλογη τακτική και υλοποιεί μόνο τα ΄΄απαραίτητα΄΄ για την πανδημία, αφήνοντας απέξω την αύξηση των ΜΕΘ , και την ανάπτυξη της πρωτοβάθμιας φροντίδας υγείας.\nΕμείς σαν ΣΥΡΙΖΑ, μέσα σε ένα δύσκολο δημοσιονομικό περιβάλλον, προσπαθήσαμε να κάνουμε κάποιες ενέργειες ενίσχυσης του δημόσιου συστήματος υγείας.\nΤο γεγονός ότι σε ένα χρονικό διάστημα ενός χρόνου, παρασκευάστηκαν 5-6 εμβόλια αποτελεί έναν πραγματικό άθλο.\nΦαίνεται όμως ότι ακολουθείται ένας διαφορετικός καταμερισμός σε διεθνές επίπεδο πχ. Μέσα η Ευρώπη, απέξω η Αφρική….»\nΓΙΑ ΤΗΝ ΑΠΟΦΑΣΗ ΤΗΣ ΚΥΒΕΡΝΗΣΗΣ ΝΑ ΑΠΑΓΟΡΕΥΣΕΙ ΤΙΣ ΣΥΓΚΕΝΤΡΩΣΕΙΣ:\n«…Η ξαφνική απόφαση της κυβέρνησης για απαγόρευση των συγκεντρώσεων άνω των 100 ατόμων με πρόσχημα την πανδημία, προκύπτει από το φόβο της για τις φοιτητικές κινητοποιήσεις που έχουν προγραμματισθεί ενάντια στο νομοσχέδιο για την παρουσία αστυνομίας μέσα στα πανεπιστήμια.\nΗ ανακοίνωση της ίδιας της αστυνομίας μαρτυρά ότι στην ουσία της ζητήθηκε από κάποιους άλλους να προβεί σε αυτές τις απαγορεύσεις.\nΗ κυβέρνηση όποτε οσμίζεται αντιδράσεις απαντά με την αστυνομία.\nΔεν υπάρχει κανείς, εκτός από τους συνδικαλιστές των ειδικών φρουρών που να συναινεί με την κα Κεραμέως στο συγκεκριμένο νομοσχέδιο.\nΤόσο οι ίδιοι οι πρυτάνεις, όσο και οι φοιτητές και πανεπιστημιακοί αλλά και οι συνδικαλιστές της αστυνομίας, είναι πλήρως αντίθετοι.\nΑναρωτιέμαι αν σε κάθε ζήτημα που θα προκύπτει στην κοινωνία, η απάντηση από την κυβέρνηση θα είναι η αστυνομία.\nΤο 2018 έγινε ένας διαγωνισμός ΑΣΕΠ για τους σωφρονιστικούς υπαλλήλους και μέχρι στιγμής , ουδείς έχει προσληφθεί.\nΑντίθετα, συνεχώς προσλαμβάνονται ειδικοί φρουροί εκτός διαδικασιών ΑΣΕΠ και μάλιστα παντελώς ανεκπαίδευτοι.\nΟ νόμος για να φυλάσσονται τα πανεπιστήμια υπάρχει ήδη. Μπορεί να υπάρξουν security υπό την ευθύνη των πρυτανικών αρχών και όχι η αστυνομία.\nΑν υπάρχει εγκληματική ενέργεια μέσα σε ένα πανεπιστήμιο με ευθύνη του πρύτανη και του εισαγγελέα θα μπορούσε να διαταχθεί η επέμβαση της αστυνομίας.\nΤο επίπεδο σπουδών δεν ανεβαίνει με την ύπαρξη της αστυνομίας μέσα στα ιδρύματα αλλά με νέα προγράμματα, νέα μεταπτυχιακά κλπ.\nΤα Ελληνικά πανεπιστήμια έχουν παρουσιάσει πολύ αξιόλογη δουλεία.\nΣε κανένα δεν αρέσει να υπάρχουν σκουπίδια και κατεστραμμένα είδη μέσα στο χώρο των πανεπιστημίων.\nΑκόμα και οι σύλλογοι των φοιτητών θα πρέπει να καταπιαστούν με αυτό το πρόβλημα.\nΟύτε το ΄74-΄75 δεν είχαμε δει να γίνονται οι φοιτητικές εκλογές με ενιαίο ψηφοδέλτιο, όπως επιθυμεί η κα Κεραμέως.\nΣαφώς και είναι καταδικαστέα η εικόνα του προπηλακισμένου και κακοποιημένου πρύτανη.\nΑυτοί που προχώρησαν σε αυτή την εγκληματική ενέργεια θα πρέπει να βρεθούν και να συλληφθούν.\nΚανείς δεν βγαίνει κερδισμένος από τέτοιες ενέργειες…»\nΓΙΑ ΤΙΣ ΔΙΕΡΕΥΝΗΤΙΚΕΣ ΕΠΑΦΕΣ ΜΕ ΤΗΝ ΤΟΥΡΚΙΑ:\n«…Είναι καλό που γίνεται συζήτηση με την Τουρκία μέσω της διαδικασίας των διερευνητικών επαφών.\nΌπως είναι καλό στο βαθμό που η συζήτηση θα περιοριστεί στη βασική διαφορά μας δηλαδή στην ΑΟΖ και στην υφαλοκρηπίδα.\nΑυτό βοηθά σε τελική ανάλυση στο να επικρατεί και ειρήνη μεταξύ δύο κρατών που έχουν διαφορές.\nΣυγχρόνως θα πρέπει να υπάρχει ένας κατάλογος κυρώσεων από την ΕΕ που θα επιβληθούν σε περίπτωση που η Τουρκία συνεχίσει να προβαίνει σε συμπεριφορές ανάλογες του καλοκαιριού.\nΑναμένουμε λοιπόν μια πλήρη ενημέρωση από την κυβέρνηση για τις χθεσινές επαφές.\nΤο ότι συνεχίζονται σημαίνει ότι ειπώθηκαν πράγματα που χρειάζονται παραπέρα συζήτηση.\nΑυτό που έχει σημασία είναι να φανεί η αποφασιστικότητα της Ελλάδας να γίνει συζήτηση μόνο στα θέματα που μας αφορούν.\nΣτο βαθμό που συμφωνούμε ότι σε κάποια θέματα υπάρχουν διαφωνίες, ετοιμάζουμε ένα συνυποσχετικό και προσφεύγουμε στο διεθνές δικαστήριο της Χάγης.\nΥπάρχουν ζητήματα που βάζει η Τουρκία όπως οι γκρίζες ζώνες και η αποστρατικοποίηση κάποιων νησιών που εμείς δεν τα συζητάμε…»\nΝίκος Φίλης: Για τη φιλοξενία μου από τον κ. Πρετεντέρη\nΕρώτηση για τα προβλήματα στην τηλεκπαίδευση από 56 βουλευτές του ΣΥΡΙΖΑ\nΈφη Αχτσιόγλου: Τα δήθεν 24 δισ. δαπανών έχουν γίνει το πιο σύντομο ανέκδοτο


“Δημαρχιακός” καφές για τον Μ. Ταμήλο – ΤΡΙΚΚΗPress – Τα νέα των Τρικάλων\n“Δημαρχιακός” καφές για τον Μ. Ταμήλο Reviewed by Momizat on Σεπ 28 . Το δελτίο Τύπου από το πολιτικό γραφείο του Μιχάλη Ταμήλου δεν αναφέρεται αυτή τη φορά σε κάποια κοινοβουλευτική του δραστηριότητα. Αλλά σε καφέ που ήπιε το πρω Το δελτίο Τύπου από το πολιτικό γραφείο του Μιχάλη Ταμήλου δεν αναφέρεται αυτή τη φορά σε κάποια κοινοβουλευτική του δραστηριότητα. Αλλά σε καφέ που ήπιε το πρω Rating: 0\nΤο δελτίο Τύπου από το πολιτικό γραφείο του Μιχάλη Ταμήλου δεν αναφέρεται αυτή τη φορά σε κάποια κοινοβουλευτική του δραστηριότητα. Αλλά σε καφέ που ήπιε το πρωί στη λαϊκή, όπου τον κάλεσαν, όπως αναφέρεται. οι παραγωγοί. Οι οποίοι του έθεσαν ζητήματα και, πάντα σύμφωνα με το δελτίο Τύπου, αυτοί «με έξυπνο τρόπο επεδίωξαν να διατύπωσαν τις θέσεις τους επί του θέματος της λαϊκής αγοράς». Δηλαδή, ζήτησαν λύση για τα θέματα της λαϊκής. Θεσμικά, σαφώς και ισχύει, αφού παραμένει δημοτικός σύμβουλος και επικεφαλής της παράταξης «Τρίκαλα – Πόλη Αναφοράς». Η συνάντηση, όμως, ήταν απλώς «έξυπνα» δομημένη από τους παραγωγούς; Εκλογές έρχονται, όλα ανοιχτά είναι…\nΤο τι συνέβη στη λαϊκή, περιγράφεται από το δελτίο Τύπου:\n«Πρόσκληση για πρωινό καφέ στη Λαϊκή Αγορά των Τρικάλων, δέχθηκε πρωί – πρωί ο βουλευτής της Ν.Δ. κ. Μιχάλης Ταμήλος , από τους παραγωγούς της λαϊκής αγοράς, οι οποίοι με αυτό τον έξυπνο τρόπο επεδίωξαν να διατύπωσαν τις θέσεις τους επί του θέματος της λαϊκής αγοράς.\nΓια το θέμα της λειτουργίας της λαϊκής αγοράς, ο εκπρόσωπος των παραγωγών κ. Παλαύρας, ζήτησε την πλακόστρωση της νησίδας της οδού Σιδηράς Μεραρχίας, προκειμένου να διευκολυνθεί η τοποθέτηση των πάγκων κατά τέτοιο τρόπο ώστε να μην εμποδίζεται η κυκλοφορία των οχημάτων.\nΟ κ. Ταμήλος διατύπωσε την άποψη της παράταξης «Τρίκαλα – Πόλη Αναφοράς», ότι πρέπει να βρεθεί λύση για τη συνύπαρξη του Αστικού ΚΤΕΛ μαζί με τη λαϊκή αγορά, στο κέντρο της πόλης. Αυτό είναι εφικτό με μικρές παρεμβάσεις στις υπάρχουσες εγκαταστάσεις.\nΣε ό,τι αφορά τη λειτουργία άλλων δύο λαϊκών αγορών που προτείνει η Δημοτική Αρχή στη σχετική διαβούλευση, η άποψη του Συνδυασμού «Τρίκαλα – Πόλη Αναφοράς» είναι ότι στην παρούσα οικονομική κρίση δεν είναι σκόπιμο να γίνουν μεγάλες παρεμβάσεις, με το άνοιγμα άλλων νέων περιφερειακών αγορών, που θα θέσουν σε κίνδυνο την οικονομική βιωσιμότητα των παραγωγών της λαϊκής αγοράς.\nΕπίσης, οι παραγωγοί ζήτησαν την παρέμβαση του κ. Ταμήλου για το κλάδεμα των δέντρων που εμποδίζουν τη λειτουργία της λαϊκής αγοράς.\nΜε την παρέμβαση του κ. Ταμήλου κλήθηκε ο κ. Χελιδώνης, προϊστάμενος της Υπηρεσίας Πρασίνου του Δήμου Τρικκαίων, ο οποίος διαπίστωσε το πρόβλημα και δεσμεύθηκε ότι η Γεωπονική Υπηρεσία θα προβεί άμεσα στο κλάδεμα των δέντρων».


"Τι είναι πιο ανήθικο από τα δύο;"\nPrevious Article "Τα παράβολα της Τουλουπάκη"\nNext Article Καθαρά μηνύματα με αθόρυβο τρόπο, πριν το ξέσπασμα της πολύ πιθανής ελληνοτουρικής εμπλοκής- κρίσης\nΤο «μαγαζί» ή η ωμή εκμετάλλευση γεγονότων όπως οι λιποθυμίες, οι αυτοκτονίες και οι θάνατοι από μαγκάλια για να αποκτήσει κανείς «μαγαζί»; Ζαλισμένος από την αποφορά του «μαγαζιού» ο κ. Τσίπρας θυμήθηκε τις «ρίζες» του: την πολιτική εκμετάλλευση των λιποθυμιών\nΗταν μια πολύ δύσκολη ημέρα για τον Αλέξη Τσίπρα.\nΕχοντας απέναντί του διάφορους προβληματισμένους συντρόφους, μεταξύ αυτών τον σταθερά δύσθυμο Ευκλείδη Τσακαλώτο –μη σας ξεγελάει το χιούμορ του, πίσω από τις κλειστές πόρτες είναι, λένε, πολύ γκρινιάρης– και τον πάντα επικριτικό Νίκο Φίλη –όπως κάθε θεματοφύλακας της ιδεολογικής καθαρότητας πρέπει να είναι–, ο πρόεδρος του ΣΥΡΙΖΑ καλείτο στη συνεδρίαση του Πολιτικού Συμβουλίου να διαχειριστεί τις εντυπώσεις για τον επιστήθιο φίλο και άλλοτε έμπιστο υπουργό του μέσα στο Μαξίμου, τον Νίκο Παππά, που ως γνωστόν στον ελεύθερό του χρόνο.... παρηγορούσε παραληρηματικούς επιχειρηματίες.\nΣε κάτι τέτοιες δύσκολες καταστάσεις, λοιπόν, ο καθείς καταφεύγει στην προστασία που του παρέχει η «ζώνη άνεσης» –όλοι οι άνθρωποι έχουν από μία–, η"comfort zone" που θα έλεγε και Ευκλείδης.\nΗ "comfort zone" του κ. Τσίπρα δεν είναι κάποια πολιτικά οράματα για το μέλλον, ούτε οι ηρωικές αυταπάτες του παρελθόντος. Αναζητεί πάτημα σε κάτι σταθερό, προσπαθεί να θυμηθεί τις ρίζες του -ή αλλιώς τον βατήρα που τον εκτίναξε. «Η λιποθυμία ενός εννιάχρονου κοριτσιού λόγω ελλιπούς σίτισης, κόρης ξενοδοχοϋπαλλήλου που έμεινε άνεργη, γυρίζει τη χώρα μας χρόνια πίσω και φωτίζει με τα πιο σκοτεινά χρώματα αυτό που βιώνουν οι εργαζόμενοι εδώ και καιρό».\nΝα ‘το πάλι. Ενα τραγικό, πλην όμως μεμονωμένο, γεγονός μεγεθύνεται σε πανελλήνια κλίμακα, γίνεται μια ιμπρεσιονιστική εικόνα για όλη τη χώρα, μέσα από τα λόγια του αρχηγού της αξιωματικής αντιπολίτευσης. Ας πάμε πίσω στον χρόνο. Ηταν 1η Μαρτίου 2013. Η εισπνοή μονοξειδίου του άνθρακα από αυτοσχέδιο μαγκάλι που είχαν ανάψει δύο φοιτητές στη Λάρισα έγινε αιτία για τον τραγικό τους θάνατο.\n«Είναι το αποτέλεσμα των βίαιων ανατροπών που έφερε η μνημονιακή εποχή στις ζωές των περισσοτέρων από εμάς» ανέφερε την ίδια ημέρα ο ΣΥΡΙΖΑ και στελέχη του κατηγορούσαν την τότε κυβέρνηση. Από κοντά φυσικά και οι Ανεξάρτητοι Ελληνες, που τώρα έχουν ξεχαστεί, αλλά υπήρξαν χρήσιμοι για να γίνει η δουλειά.\nΚάπως έτσι χτίστηκε το περίφημο «ηθικό πλεονέκτημα». Που με τη σειρά του οδήγησε στο «μαγαζί», ή στα «μαγαζιά» αναλόγως πως το βλέπει κανείς και αν βάζει μέσα και τα "outsourcing"…\nΑνδρέας Στασινός, Protagon


Παράσταση για ενα ρόλο... | ΠΑΟ ΚΑΜΑΤΕΡΟΥ\nΤο γρήγορο γκολ που σημείωσε ο Ψαρράς μόλις στο 1' έδωσε άλλον αέρα στις κινήσεις της ομάδας. Ο ταλαντούχος επιθετικός έφυγε σαν αέρας στην πλάτη της άμυνας και με ιδανικό πλασέ έκανε το 1-0. Οι επιθέσεις συνεχίστηκαν και στο 25' η ομάδα διπλασίασε τα τέρματα της με κεφαλιά του Γερογιάννη ύστερα από κόρνερ του Μακρυνικόλα. Στο 32' παραλίγο να γίνει το 3-0 με τον Βαμβακάρη αλλά το πλασέ του σε άδειο τέρμα δεν είχε ευτυχή κατάληξη.\nΣτην επανάληψη οι ταλαντούχοι παίκτες του Χρήστου Κουρέτα συνέχισαν στο ίδιο τέμπο. Ο επιθετικός ρυθμός συνεχίστηκε και χάθηκαν μοναδικές ευκαιρίες για γκολ. Στο 38' σουτ μέσα απο την περιοχή του Αναστασιάδη αποκρούστηκε απο τον Καβουρίνο. Στο 45' νέα μοναδική ευκαιρία χάθηκε απο τον Πανάκια με σουτ απο την μικρή περιοχή.\nΣτο 48' ύστερα από σέντρα του Δημητρόπουλου που πέρασε απο όλη την αμύνα , ο Βαμβακάρης έγραψε με σουτ το 3-0. Στο 64' χάθηκε άλλη μια σημαντική ευκαιρία με τον Αναστασιάδη. Το τελικό 4-0 έγραψε ο Αναστασιάδης δτο 69' και αφού είχε προηγηθεί ασίστ απο τον Ζαχαρόπουλο.\nΚΑΜΑΤΕΡΟ: Καλογερόπουλος, Βανικώτης, Αργυρόπουλος, Γερογιάννης, Μπιθαράς, Δημητρόπουλος, Ψαρράς, Αναστασιάδης, Βαμβακάρης, Πανάκιας, Μακρυνικόλας Πάγκος:\nΠαπαθανασίου, Ζαχαρόπουλος, Rrina, Θίβρης\nΚΕΡΑΥΝΟΣ ΠΕΤΡ.: Καβουρίνος, Ρέτζος, Αναγνωστόπουλος, Φανός, Λιώνης, Κοτσιόπουλος, Γιομάτος, Πανούσης, Λάππας, Πάλλας, Μουργελάς Πάγκος: Τσάμπας, Μπάλλας


Pokémon Mystery Dungeon: Rescue Team DX Review - Η δύσκολη ζωή ενός Pokémon - Unboxholics.com\nPokémon Mystery Dungeon: Rescue Team DX Review - Η δύσκολη ζωή ενός Pokémon\n06 Mar 2020 16:22\nΜια ματιά στο πιο πρόσφατο remake της Nintendo\nΣχεδόν δεκαπέντε χρόνια έχουν περάσει από την εμφάνιση των Red και Blue Rescue Team παιχνιδιών στο Nintendo Game Boy Advance. Για όσους δεν έχουν κάποια εικόνα μέχρι και σήμερα, η σειρά Mystery Dungeon που ξεκίνησε πίσω στο 2005, αποτελεί ένα ακόμα spin-off της διάσημης σειράς και για πολλούς πρόκειται και για την καλύτερη εναλλακτική επιλογή, πέραν του βασικού RPG τίτλου. Στην πραγματικότητα, για πρώτη φορά ένα παιχνίδι Pokémon δε μας βάζει στη θέση κάποιου χαρακτήρα, του οποίου το όνειρο είναι να γίνει ο μεγαλύτερος εκπαιδευτής και εν τέλει...να τα πιάσει όλα.\nΣήμερα και όπως ορίζουν οι εποχές, η πρώτη περιπέτεια της σειράς επιστρέφει ανανεωμένη και πλήρως ανασχεδιασμένη με το χαρακτηρισμό του remake. Έρχεται να θυμίσει στους παλιούς και να μάθει στους νεότερους, λοιπόν, πως είναι να σώζεις τα αγαπημένα σου πλάσματα από διάφορες συμφορές, υπό το πρίσμα όχι κάποιου εκπαιδευτή, μα από την οπτική του Pokémon που μας αντιπροσωπεύει.\nΠροτού ξεκινήσουμε, θα υποβληθούμε σε ένα πρωτόγνωρο για τη σειρά τεστ προσωπικότητας, του οποίου οι απαντήσεις θα καθορίσουν το πλάσμα που θα έχουμε στην κατοχή μας, μέσα από δεκαέξι διαφορετικού τύπου και αρχικά από τις τρεις πρώτες περιοχές. Από εκεί και πέρα, διαθέσιμο προς επιλογή είναι και το Pokémon όπου θα μας συντροφεύει στο μεγαλύτερο μέρος του ταξιδιού μας, χωρίς ωστόσο να πληροφορούμαστε από κάπου για την προσωπικότητα του ίδιου, πράγμα που μας οδηγεί στο συμπέρασμα ότι κατά πάσα πιθανότητα, η επιλογή μας είναι περισσότερο αισθητικού επιπέδου.\nΗ ιστορία ξεκινά με τον ανθρώπινο χαρακτήρα μας να ξυπνά στο σώμα του πλάσματος που μας έτυχε έπειτα από το τεστ προσωπικότητας, μη έχοντας εικόνα πως κατέληξε να βρίσκεται εγκλωβισμένος μέσα σε αυτό. Με τη βοήθεια του Pokémon που επιλέξαμε ως σύντροφο θα βρεθούμε μέσα στα επόμενα λεπτά να φέρουμε εις πέρας την πρώτη αποστολή διάσωσης ενός εγκλωβισμένου Caterpie, με αποτέλεσμα τη δημιουργία μιας ομάδας διάσωσης για τα πλάσματα που το έχουν ανάγκη.\nΜέσα από τις αποστολές μας λοιπόν, οι οποίες διαδέχονται η μία την άλλη, και κατά τη διάρκεια του τίτλου, καλούμαστε όχι μόνο να οργανώσουμε μια ικανή ομάδα, μα και να ανακαλύψουμε γιατί όλο και περισσότερα Pokémon βρίσκονται σε κίνδυνο την τελευταία περίοδο μαζί με το λόγο που ο χαρακτήρας μας μεταμορφώθηκε για παράδειγμα σε ένα Squirtle. Ξεχάστε, λοιπόν, την κλασική εισαγωγή στον κόσμο των Pokémon από κάποιον καθηγητή και τις μάχες μεταξύ των εκπαιδευτών. Ο κύριος σκοπός μας στο Mystery Dungeon είναι η εξερεύνηση και η διάσωση ή, η ανάκτηση πλασμάτων μα και αντικειμένων μέσα από δεκάδες random generated dungeons.\nΟ τίτλος χωρίζεται ανάμεσα σε δύο βασικά σημεία, αυτά των διαθέσιμων μπουντρουμιών και αυτό της μικρής πόλης όπου έχουμε εγκατασταθεί, με το πρώτο όπως είναι φυσικό να καταλαμβάνει και τις περισσότερες από τις ώρες της ενασχόλησής μας.\nΗ πόλη θα έλεγε κανείς ότι λειτουργεί περισσότερο ως το κεντρικό hub του τίτλου και δεν έχει να προσφέρει κάτι το σημαντικό, πέραν από μερικά σημεία ενδιαφέροντος όπου ερχόμαστε σε αλληλεπίδραση μαζί τους. Μερικά από αυτά να είναι το γυμναστήριο, το κατάστημα αντικειμένων, το γραφείο αλληλογραφίας και άλλα. Η κύρια περιπέτεια εκτυλίσσετε κατά την εξερεύνηση των dungeons, τα οποία γίνονται διαθέσιμα κατά κύριο λόγο είτε από την ημερήσια αλληλογραφία που μας παραδίδει ο Pelipper, είτε από το ίδιο το Pelipper Post Office. Οι εργασίες οι οποίες καλούμαστε να φέρουμε εις πέρας περιορίζονται κατά βάση σε δύο διαφορετικά επίπεδα, όπου δεν είναι άλλα από την συλλογή κάποιου πολύτιμου αντικειμένου είτε από τη διάσωση κάποιου Pokémon.\nΤο πρόβλημα εδώ είναι ότι η βασική δομή του τίτλου δε βοηθά ώστε το Mystery Dungeon να κρατήσει αναλλοίωτο το ενδιαφέρον του παίκτη μέχρι και 20 ώρες μετά, πόσο μάλλον όταν αναλογιστεί κανείς ότι αυτές τις ψηφιακές ώρες θα τις ξοδέψει σε αποστολές που ελάχιστα θα διαφέρουν μεταξύ τους. Σαφώς και τα «μπουντρούμια» που θα επισκεφτούμε διαφέρουν αισθητικά, άλλα σε καμία περίπτωση δε θα έλεγα ότι αυτό είναι αρκετό. Χαρακτηριστικό παράδειγμα όταν θα πρέπει να βρεθούμε στον δέκατο-πέμπτο όροφο του Mt. Steele, για τρίτη φορά, έχοντας εξερευνήσει τους προηγούμενους δεκατέσσερις ίδιους και απαράλλακτους χρωματικά -πέραν της random generated οπτικής- ορόφους. Το αποτέλεσμα που θα προκύψει θα είναι ένας επαναλαμβανόμενος κύκλος, ο οποίος το μόνο που θα έχει να προσφέρει στον παίκτη είναι ελάχιστα αυξανόμενη πρόκληση ανά όροφο, σε έναν όχι και τόσο απαιτητικό τίτλο.\nΗ μάχη στο Pokémon Mystery Dungeon είναι, παραδοσιακά, turn-based, με τις ικανότητες και τις επιθέσεις των πλασμάτων της ομάδας μας να διαδέχονται η μία την άλλη. Οι επιθέσεις και εδώ είναι τέσσερις και ανάλογα με το επίπεδό μας μπορούμε να τις διαμορφώσουμε όπως εμείς επιθυμούμε, σε κάθε ένα από τα τρία διαθέσιμα Pokémon που έχουμε αρχικά στην ομάδα μας. Με το πέρας κάθε αποστολής ο χαρακτήρας μας ανταμείβεται με ορισμένα σημαντικά αντικείμενα, όπως τα εισιτήρια για το Dojo της πόλης, στα οποία για ακόμα μια φορά εκπαιδευόμαστε σε μπουντρούμια, με τη διαφορά ότι τα exp που λαμβάνουμε από τις μάχες υπερδιπλασιάζονται, με σκοπό την πιο γρήγορη εξέλιξή των χαρακτήρων.\nΠέραν των αντικειμένων, στο τέλος κάθε μάχης αποκτούμε και το αντίστοιχο χρηματικό έπαθλο, το οποίο εκτός από την αγορά power ups, χρησιμεύει και στην απόκτηση camps για την φιλοξενία των Pokémon που συναντούμε και θέλουν να έρθουν στην ομάδα μας. Ο παραπάνω μηχανισμός λειτουργεί πολύ απλά, αρκεί να έχουμε προβλέψει για την σωστή αξιοποίηση του. Κατά τη διάρκεια της εξερεύνησής μας, θα συναντήσουμε πλάσματα που είτε θα βγάζουμε από τη μέση μέσω κάποιας μάχης, είτε θα βοηθήσουμε να ξεμπλέξουν από τα προβλήματά τους. Σε κάθε περίπτωση πολλά από αυτά θα θέλουν να ενταχτούν στην ομάδα μας και ο μόνος τρόπος για να τα προσθέσουμε σε αυτή είναι η απόκτηση κάποιου camp. Το θέμα εδώ είναι ότι κάθε Pokémon μπαίνει σε συγκεκριμένη κατασκήνωση. Οπότε, προτού σας ζητήσει ο Elekid να ενταχθεί στην ομάδα, φροντίστε να έχετε αποκτήσει από πριν την αντίστοιχη camp που ανήκει, καθώς δε θα μπορεί να εγκατασταθεί στην Stone Camp που ξοδέψατε 3,000 coins για να αποκτήσετε. Από εκεί και πέρα βέβαια, δε ξέρουμε πότε θα ξανά βρεθεί στο διάβα μας ο Elekid. Τα είπαμε, random generated...\nΩστόσο, το κομμάτι του τίτλου που με απογοήτευσε δεν είναι άλλο από την κινησιολογία του χαρακτήρα και της ομάδας του. Αρχικά θα πρέπει να κατανοήσουμε την ίδια την κίνηση του χαρακτήρα και τον τρόπο που «γλιστράει» από το ένα σημείο στο άλλο. Όλος ο χάρτης μέσα στα dungeons είναι χωρισμένος σε Tiles ή τεταρτημόρια. Το κακό με αυτή την επιλογή έχει να κάνει με το ότι το εκάστοτε πλάσμα που χειριζόμαστε, είναι πολύ δύσκολο να αλλάξει άμεσα την κατεύθυνση του, όταν για παράδειγμα από ευθεία θέλουμε να στρίψουμε δεξιά η αριστερά. Το αποτέλεσμα αυτής μας της απόφασης οδηγεί στο παρακάτω:\nΤο δάκτυλο μας σπρώχνει το μοχλό ώστε να κινηθεί ο χαρακτήρας μας προς τα πάνω. Όταν πάρουμε την απόφαση να στρίψουμε δεξιά, δεν είναι λίγες η φορές που θα δούμε το Pokémon μας να στρίβει δεξιά και να κολλάει μερικά δευτερόλεπτα προτού ξεκινήσει να κατευθύνεται προς τη νέα πορεία που έχουμε επιλέξει. Τα πράγματα γίνονται πολύ δύσκολα όταν πάρουμε την απόφαση να χαράξουμε μια διαγώνια διαδρομή, καθώς θα πρέπει να κάνουμε χρήση του πλήκτρου LZ με σκοπό την εμφάνιση των Tiles και την επιλογή του «κουτιού» που θέλουμε να πλησιάσουμε. Όλη η παραπάνω διαδικασία φωνάζει ότι δημιουργήθηκε με βάση το σταυρόνημα του GBA και όχι το joystick των μεταγενέστερων κονσολών της Nintendo. Αυτό δείχνει να το γνωρίζει πολύ καλά και η Spike Chunsoft που είναι υπεύθυνη για το remake μιας και φρόντισε να ενσωματώσει τον...αυτόματο πιλότο.\nΣτην ουσία έχουμε, όπως το λέει και ο τίτλος, έναν αυτόματο πιλότο, ο οποίος μας οδηγεί στο objective του dungeon χωρίς να ασχολούμαστε καθόλου με την κίνηση του χαρακτήρα μέσα στο χάρτη! Για την ιστορία, ο αυτόματος πιλότος σταματά να λειτουργεί όταν συναντήσουμε κάποιο εχθρικό Pokémon, όπου παίρνουμε εμείς των έλεγχο, λόγο των επιθέσεων που πρέπει να επιλέξουμε υποθέτω.\nΗ κατάσταση αλλάζει άρδην σε ότι έχει να κάνει με τον εικαστικό επανασχεδιασμό του τίτλου. Όλη η αισθητική, από την αρχή έως το τέλος, φωνάζει Nintendo, με μία πανέμορφη χρωματική παλέτα, η οποία με μια συγκεκριμένη τακτική δίνει την εντύπωση της κηρομπογιάς πάνω σε έναν λευκό καμβά, με αποτέλεσμα τη δημιουργία ενός κινούμενου πίνακα ζωγραφικής! Από τα ίδια τα Pokémon μέχρι και κάθε λογής περιβάλλοντα, το οπτικό αποτέλεσμα που θα αντικρίσουμε είναι μια ζωγραφιά υψηλότατου επιπέδου.\nΣυνοψίζοντας : Στο άκουσμα του Remake θα έλεγα ότι ενθουσιαστικά, όντας κάτοχος της κόκκινης έκδοσης του πρωτότυπου παιχνιδιού. Ωστόσο, αυτό που αντίκρισα είναι ένας τίτλος φτιαγμένος με μεράκι μόνο σε ότι αφορά τον οπτικό τομέα, ο οποίος λόγο της ιδιαιτερότητας του, όσο μπορεί να λατρευτεί από κάποιους, άλλο τόσο μπορεί να απωθήσει και μια άλλη μερίδα του κοινού. Από εκεί και πέρα, δε ξέρω τι είναι πιο δύσκολο να δεχτώ ώστε να απολαύσω στο έπακρο τον τίτλο. Τα Jobs που διεξάγονται μέσα στα επαναλαμβανόμενα Dungeons, ή την κακή -για την εποχή- κινησιολογία του χαρακτήρα, η οποία παραμένει βασισμένη στο σταυρόνημα του Game Boy Advance. Μα autopilot ρε παιδιά;;\nRelease date : 06-03-2020\nTags: pokemon mystery dungeon rescue team dx nintendo switch Review greek pokemon\nΤο Pokémon Mystery Dungeon του 2005 επιστρέφει με remake (ΒΙΝΤΕΟ)


Ευχές Δημάρχου Λαυρεωτικής Δημήτρη Λουκά στους υποψήφιους μαθητές του Δήμου μας για τις Πανελλήνιες Εξετάσεις που ξεκίνησαν σήμερα: Εύχομαι ολόψυχα σε όλους τους υποψηφίους των πανελληνίων εξετάσεων καλή δύναμη!\nΗ σημερινή μέρα αποτελεί την έναρξη μιας μεγάλης δοκιμασίας. Η δοκιμασία αυτή, είναι μια από τις πολλές μάχες που θα δώσετε στη ζωή σας, είναι σημαντική, αλλά δεν είναι η μοναδική.\nΝα έχετε κουράγιο, ψυχραιμία και εμπιστοσύνη στις δυνατότητές σας. Και να ξέρετε ότι η ζωή σας δεν σταματά στις Πανελλήνιες!


γέλιο – Page 4 – Tsouxtres\nΟ άφραγκος ανά επάγγελμα\nΕίσαι άφραγκη αλλά δεν ξέρεις πως θα το πεις; Πες το ανάλογα με το επάγγελμά σου! Φούρναρης: Ψίχουλα Μανάβης: Κολοκύθια Αγρότης: Ζήσε Μάη μου να φας τριφύλλι Ανθοπώλης: Μαρασμός Μαθηματικός: Το ταμείον...\nΓάμος και γέλιο\nΓάμος, ρομαντισμός, σοβαρότητα, αίσθημα συγκίνησης….το νευρικό γέλιο ταιριάζει; Και όμως ναι!!! Δείτε το παρακάτω βίντεο με ένα ζευγάρι που δεν μπορεί να σταματήσει να γελάει στο ίδιο του το γάμο! Αλήθεια, μήπως έχει συμβεί...\nΑφήστε με να κοιμηθώ !\nΕίναι αλήθεια ότι το νερό χαλαρώνει και βοηθά στο να κοιμηθούμε ευκολότερα! Δείτε το μωρό πως χαλαρώνει…. μα γιατί δεν το αφήνουν να κοιμηθεί; 🙂 Important 300-206 Exam...\nby Olindias formosa · Published 06/04/2011 · Last modified 15/12/2019\nΌταν ο Θεός δημιούργησε τα έθνη, έδωσε στο κάθε έθνος από δύο αρετές. Έτσι, έκανε τους Αμερικάνους τακτικούς και νομοταγείς, τους Γερμανούς αποφασιστικούς και μελετηρούς, τους Ιάπωνες εργατικούς κι υπομονετικούς. Για τους Έλληνες είπε:...\nΤην ώρα του κλεισίματος επισημαίνει … έναν, που βγαίνει από το μπαρ, μπουρδουκλώνεται μερικές φορές και πάει προς το αυτοκίνητό του. Ψάχνει να βρει τα κλειδιά του για κάνα πεντάλεπτο, τα βρίσκει και ψάχνει...\nH σκληρή ζωή του administrator\nΓια πολλούς η δουλειά του διαχειριστή ή αλλιώς του administrator αποτελεί ένα μυστήριο…. εμείς σας παρουσιάζουμε το πρόγραμμά της ημέρας του στη δουλειά… Ημέρα Δευτέρα: 08:05 : Η εβδομάδα άρχισε καλά. Τηλεφωνήσανε από το...\nΤο pc και εσείς\nΑλήθεια, πόσο εθισμένοι είστε στον υπολογιστή; – Όταν νομίζεις ότι το 1 χιλιόμετρο είναι 1024 μέτρα – Όταν σκέφτεσαι ή παίζεις παιχνίδια, σκέφτεσαι με την εντολή “IF” … – Όταν ακούς την λέξη “For”...\nΜία οµάδα επιστηµόνων αποφάσισε να µελετήσει το χαµόγελο, τους διάφορους τύπους του και την ικανότητα που έχουν να επηρεάσουν τη διάθεσή µας στη στιγµή. Η Πόλα Νίντενταλ και οι συνεργάτες της ανέλυσαν πλήθος µελετών,...


Της είπαν να ντυθεί γιατί κυκλοφορούσε με το μαγιό της. Να η απάντησή της\nΗ Anna O’Brien είναι μια 33χρονη blogger από τη Νέα Υόρκη. Σύμφωνα με τα λεγόμενά της, βρέθηκε στο Λας Βέγκας προκειμένου να φωτογραφηθεί στο lobby ενός ξενοδοχείου, αφού είχε λάβει άδεια από την ομάδα δημοσίων σχέσεων του ξενοδοχειακού συγκροτήματος.\nΤης επέτρεψαν να φωτογραφηθεί όπου θέλει, εκτός από το καζίνο, οπότε φόρεσε το μπικίνι της και πήγε στην μεγαλοπρεπώς διακοσμημένη είσοδο του ξενοδοχείου. Μετά από μερικές λήψεις, η Anna υποστηρίζει ότι ένας security της είπε να φορέσει κάτι πάνω από το μαγιό της.\nΒέβαια, για κακή του τύχη, εκείνη είχε ήδη βγάλει τη φωτογραφία που θα της χάριζε πάνω από 20 χιλιάδες likes. Tα υπόλοιπα που θα έλεγα εγώ, τα γράφει και η ίδια στη λεζάντα της. Enjoy.\nΗ δημοσίευση κοινοποιήθηκε από το χρήστη Glitter (@glitterandlazers) στις 11 Απρ, 2018 στις 7:06 πμ PDT\n«Το βρίσκω ειρωνικό που έχω βγάλει φωτογραφίες με μαγιό σε όλο τον κόσμο και στο μόνο μέρος που μου ζήτησαν να ντυθώ ήταν στο Λας Βέγκας. Σίγουρα, τα αδύνατα κορίτσια με τα στρινγκ και τα αυτοκόλλητα στο στήθος είναι εντάξει, αλλά ένα κορίτσι με παραπάνω κιλά και ένα κανονικό μαγιό που προσπαθεί να βγάλει μια τέλεια φωτογραφία editorial – ε είναι υπερβολή. Κρίμα γι’ αυτούς, βέβαια, γιατί εγώ είχα ήδη βγάλει την τέλεια φωτογραφία. Δεν μπορούν να διαγράψουν αυτό που συνέβη. Μαθαίνω όσο περισσότερο πιέζω τον εαυτό μου να κάνει πιο πολλά editorial concepts, ότι τόσο μεγαλύτερες είναι οι αντιδράσεις. Αλλά γι’ αυτό ακριβώς πιέζω κι εγώ. Είναι κάτι παραπάνω από ένα κορίτσι με μπικίνι στην πόλη της αμαρτίας, είναι ένα statement. Θα μας δουν. Δεν κρυβόμαστε πια. Και θα φοράμε ό,τι θέλουμε, όπου θέλουμε. Όχι μόνο στο Βέγκας. ΠΑΝΤΟΥ. Η αλλαγή έρχεται, η ερώτηση είναι, θα μας σταθείς εμπόδιο, ή θα μας βοηθήσεις να τη φέρουμε;»


Ανεμογεννήτρια-πολυκατοικία! | Perierga.gr\nHome » Περίεργες Φωτογραφίες » Ανεμογεννήτρια-πολυκατοικία!\nΕυαγγελία Αναστασάκη | 11:09 - 24 Φεβρουαρίου 2015\nΠώς θα σας φαινόταν να κατοικείτε εντός μιας ανεμογεννήτριας; Η Dutch Windwheel είναι ένα πρωτότυπο κτήριο που ενσωματώνει 72 διαμερίσματα σε ένα πλαίσιο από μέταλλο και γυαλί, ενώ παράλληλα λειτουργεί ως αθόρυβη ανεμογεννήτρια. Η δομή δεν εκμεταλλεύεται μόνο την ενέργεια του ανέμου αλλά είναι εξοπλισμένη με υποδομές συγκέντρωσης των ομβρίων υδάτων, ανακύκλωσης του νερού χρήσης και παραγωγής βιοαερίου από τα οργανικά απόβλητα των ενοίκων.\nΗ ανεμογεννήτρια-πολυκατοικία αναμένεται να κατασκευαστεί στο λιμάνι του Ρότερνταμ στην Ολλανδία και εκτός των διαμερισμάτων θα φιλοξενελι ξενοδοχείο, καταστήματα και εστιατόριο. Την ανεμογεννήτρια ανέπτυξε το Πολυτεχνείο του Delft και περιλαμβάνει ακόμα φωτοβολταϊκά και μια κλιματική πρόσοψη για να εκμεταλλευτεί στον μέγιστο δυνατό βαθμό τους φυσικούς πόρους. Τα όμβρια ύδατα συλλέγονται από την οροφή, ενώ το νερό χρήσης διοχετεύεται στους περιβάλλοντες υγροτόπους.\nGD Star Ratingloading...Ανεμογεννήτρια-πολυκατοικία!, 5.7 out of 10 based on 3 ratings Tags: ανεμογεννήτρια, παράξενα κτήρια, Περίεργα κτήρια Category: Περίεργες Φωτογραφίες


Τα βασικά στάδια της Εξωσωματικής Γονιμοποίησης – ΔΡΑΓΑΜΕΣΤΙΑΝΟΣ ΧΡΗΣΤΟΣ\nΠρόκληση ωοθηκικής διέγερσης\nΗ πρώτη κύηση μετά από εξωσωματική επιτεύχθηκε με τη λήψη ενός μόνο ωαρίου που προερχόταν από ένα ωοθυλάκιο, κατά τη διάρκεια ενός φυσιολογικού κύκλου.\nΣήμερα για την αύξηση του ποσοστού των κυήσεων, γίνεται διέγερση των ωοθηκών ώστε να ληφθούν περισσότερα ωάρια.\nΤα φάρμακα (ορμόνες) που χρησιμοποιούνται για τη διέγερση των ωοθηκών λέγονται γοναδοτροπινες και συνδυάζονται με μια άλλη ορμόνη που σκοπό έχει να εμποδίσει την πρόωρη ωορρηξία και την απώλεια των ωαρίων πριν την ωοληψία.\nΟι ορμόνες χρησιμοποιούνται για πάνω από 30 χρονιά και μεγάλες επιδημιολογικές μελέτες δεν έχουν δείξει κάποιο κίνδυνο από τη χρησιμοποίηση τους. Η παρακολούθηση της ωοθηκικής διέγερσης γίνεται με υπερηχογραφικό και ορμονολογικό έλεγχο και για το σκοπό αυτό θα χρειαστούν 4-5 επισκέψεις της γυναικάς στο κέντρο εξωσωματικής γονιμοποίησης.\nΩοληψία και γονιμοποίηση\nΗ λήψη των ωαρίων γίνεται διακολπικά με υπερηχογραφικό έλεγχο, υπό άσηπτες συνθήκες και παρουσία αναισθησιολόγου, ο όποιος χορήγει ενδοφλέβια αναλγησία μικρής διάρκειας.\nΜετά την ωοληψία η γυναίκα παραμένει στη μονάδα για 30-60 λεπτά και στη συνεχεία αποχωρεί. Την ίδια ήμερα ο σύζυγος παραδίδει το σπέρμα στον εμβρυολόγο και γίνεται η γονιμοποίηση των ωαρίων με την κλασική μέθοδο η με τη βοήθεια της μικρογονιμοποίησης.\nΗ εμβρυομεταφορά είναι απλή διαδικασία, διαρκεί περίπου 15 λεπτά και δεν απαιτεί νάρκωση. Γίνεται συνήθως τη δεύτερη η τρίτη μέρα μετά την ωοληψία, ενώ αν τα έμβρυα έχουν φτάσει στο στάδιο της βλαστανούσης, η εμβρυομεταφορά γίνεται συνήθως την 5η η 6η ήμερα . Συνήθως μεταφέρονται δυο-τρία έμβρυα για να αποφευχθεί η αύξηση του κίνδυνου πολύδυμων κυήσεων.\nΤα έμβρυα που περισσεύουν αν είναι καλής ποιότητας μπορούν να καταψύχουν και να χρησιμοποιηθούν από το ζευγάρι σε μια μελλοντική προσπάθεια, η οποία βεβαία δεν θα περιλαμβάνει διέγερση ωοθηκών ούτε και ωοληψία.\nΜετά την εμβρυομεταφορά η γυναίκα παραμένει κλινήρης για 30 λεπτά και εν συνεχεία αποχωρεί από τη μονάδα.


Έρευνα GfK: Πιο αισιόδοξοι οι καταναλωτές το τελευταίο τρίμηνο του 2014 - Fpress.gr\nΈρευνα GfK: Πιο αισιόδοξοι οι καταναλωτές το τελευταίο τρίμηνο του 2014\n04 Φεβ 2015 - 12:35\nΜε αισιοδοξία αντιμετώπισαν οι Έλληνες καταναλωτές τις εξελίξεις στην οικονομία κατά το 2014 όπως προκύπτει από την έρευνα της GfK Consumer Climate στην Ευρώπη, για το τέταρτο τρίμηνο του 2014.\nΕιδικότερα, ο δείκτης του καταναλωτικού κλίματος αυξήθηκε από τις -32,5 μονάδες που βρισκόταν τον Ιανουάριο του 2014 στις -10,0 μονάδες τον Ιούνιο, που είναι η πιο υψηλή τιμή από τον Δεκέμβριο του 2009. Οι οικονομικές προσδοκίες σημείωσαν μικρή μείωση κατά το δεύτερο μισό του έτους, αλλά, βρισκόμενες στις -16,3 μονάδες τον Δεκέμβριο, ήταν ξεκάθαρα υψηλότερες από την αρχή του έτους.\nΑυτό, σύμφωνα με την GFK, αντικατοπτρίζει και τη θετική οικονομική ανάπτυξη. Κατά τη διάρκεια του περασμένου έτους, η οικονομία σημείωσε ανάπτυξη για πρώτη φορά από το 2007. Αν και η ανεργία εξακολουθεί να είναι εξαιρετικά υψηλή με το τρέχον ποσοστό να βρίσκεται στο 25,8%, έχει πτωτικές τάσεις.\nΑντίστοιχα, οι τιμές των εισοδηματικών προσδοκιών κατά τη διάρκεια του περασμένου έτους εξακολουθούν να είναι σημαντικά χαμηλότερες από τον μακροπρόθεσμο μέσο όρο των 0 μονάδων. Παρόλ' αυτά, ο δείκτης βελτιώθηκε από τη χαμηλότερη τιμή των -38,1 μονάδων τον Φεβρουάριο στις -18,0 μονάδες τον Ιούνιο.\nΚατά τη διάρκεια των μηνών που ακολούθησαν, η τιμή έπεσε και πάλι ελαφρώς, φτάνοντας τις -22,2 μονάδες τον Δεκέμβριο. Αν και η προθυμία για αγορές είναι ένας μη σταθμισμένος δείκτης, η διάθεση των Ελλήνων καταναλωτών ενισχύθηκε και από τα ελπιδοφόρα οικονομικά δεδομένα κατά το πρώτο μισό του έτους. Αυτός ο δείκτης αυξήθηκε από τις -37,6 μονάδες τον Ιανουάριο στις -3,8 μονάδες τον Ιούλιο.\nΚατά το δεύτερο μισό του 2014 αυτή η αισιοδοξία μειώθηκε σταδιακά. Μέχρι τον Δεκέμβριο, η προθυμία για αγορές είχε μειωθεί στις -31,5 μονάδες και συνεπώς ήταν εφάμιλλη της τιμής του προηγούμενου έτους.\nΣύμφωνα με τα αποτελέσματα της έρευνας της GFK, η διάθεση των καταναλωτών σε ολόκληρη την Ευρώπη βελτιώθηκε και πάλι κατά το τέταρτο τρίμηνο του έτους. Οι δείκτες οικονομικών και εισοδηματικών προσδοκιών, καθώς και οι δείκτες προθυμίας για αγορές, αυξήθηκαν προς το τέλος του έτους σε σχεδόν όλες τις χώρες της Ευρωπαϊκής Ένωσης (ΕΕ).\nΕπίσης, το καταναλωτικό κλίμα για την ΕΕ των 28 βελτιώθηκε κατά 1,3 μονάδες το τελευταίο τρίμηνο, κλείνοντας το έτος στις 5,5 μονάδες. Εξετάζοντας την οικονομική ανάπτυξη των χωρών της ΕΕ και τη διάθεση των καταναλωτών το 2014, το έτος μπορεί να χωριστεί σε δύο διαφορετικά κομμάτια. Κατά το πρώτο μισό του έτους, οι οικονομίες σχεδόν όλων των ευρωπαϊκών χωρών είχαν θετική ανάπτυξη.\nΟι καταναλωτές γίνονταν ξεκάθαρα όλο και πιο αισιόδοξοι ότι θα άφηναν επιτέλους πίσω τους τη χρηματοοικονομική κρίση μέσα στους επόμενους μήνες. Μεταξύ Απριλίου και Ιουνίου, οι δείκτες οικονομικών και εισοδηματικών προσδοκιών, καθώς και οι δείκτες προθυμίας για αγορές έφτασαν ύψη ρεκόρ σε όλες σχεδόν τις χώρες. Ο δείκτης του καταναλωτικού κλίματος για την ΕΕ των 28 βρισκόταν στις 9,1 μονάδες τον Ιούνιο, που είναι η υψηλότερη τιμή από τον Απρίλιο του 2008.\nΩστόσο, το καλοκαίρι και το φθινόπωρο, η αβεβαιότητα άρχισε να αυξάνεται όχι μόνο μεταξύ των καταναλωτών, αλλά και στην οικονομία. Αυτό μπορεί να αποδοθεί σε μια σειρά διαφορετικών παραγόντων (κορυφώθηκαν οι συρράξεις στην Ουκρανία, συνεχίστηκαν οι διαμάχες μεταξύ Ισραήλ και Παλεστίνης, η επιδημία του έμπολα έστρεψε την παγκόσμια προσοχή στη Δυτική Αφρική). Ως προς την οικονομική κατάσταση, επιδεινώθηκε και το πλαίσιο συνθηκών. Σε πολλές χώρες η αύξηση του ακαθάριστου εγχώριου προϊόντος (ΑΕΠ) υπολείπετο των προβλέψεων.\nΣτο μεταξύ, ορισμένες χώρες παρουσίασαν ακόμα και μείωση. Αυτό επηρεάστηκε ακόμα περισσότερο από ένα εξαιρετικά χαμηλό επίπεδο πληθωρισμού. Συγκεκριμένα, οι χώρες του ευρωπαϊκού νότου όπως η Ισπανία αγωνίστηκαν ενάντια στον αποπληθωρισμό. Ακόμα, υπήρξε ο κίνδυνος της αρνητικής τιμής για την ανάπτυξη της ΕΕ ως σύνολο. Το ποσοστό πληθωρισμού για την ΕΕ των 28 ήταν -0,1% τον Δεκέμβριο, ενώ το ποσοστό στην ευρωζώνη ήταν ακόμα χαμηλότερο στο -0,2%. Αυτό οφείλεται κυρίως στην κατάρρευση των τιμών της ενέργειας. Όλα αυτά τα συμβάντα συμβάλουν σε μια ξεκάθαρη αύξηση της ανησυχίας στους Ευρωπαίους καταναλωτές. Όλες οι τιμές των δεικτών έπεσαν προς το τέλος του καλοκαιριού και το φθινόπωρο, και σε ορισμένες περιπτώσεις αρκετά σημαντικά.\nΩστόσο, κατά το τέταρτο τρίμηνο, επικράτησε μια αίσθηση αισιοδοξίας για ακόμα μια φορά στις περισσότερες χώρες. Αν και πολλοί δείκτες παραμένουν υπό του μηδενός, έχουν ανοδικές τάσεις σε σχεδόν όλες τις χώρες.\nΕντούτοις, εξακολουθούν, σύμφωνα με την GFK, να υπάρχουν κίνδυνοι που ενδέχεται να εμποδίσουν τη θετική οικονομική ανάπτυξη μέσα στους επόμενους μήνες. Μετά τις εκλογές στην Ελλάδα, αυτό που απομένει πλέον να φανεί είναι η οικονομική πορεία που θα ακολουθήσει η επόμενη κυβέρνηση και κατά πόσο θα τηρήσει τις συμφωνίες με άλλες ευρωπαϊκές χώρες και την Ευρωπαϊκή Επιτροπή.\nΑυτή η εξέλιξη αντικατοπτρίζεται και στο καταναλωτικό κλίμα της GfK για την ΕΕ των 28. Στο πλαίσιο της αισιόδοξης διάθεσης σε όλες τις χώρες της ΕΕ, ο δείκτης σκαρφάλωσε τον Ιούνιο στις 9,1 μονάδες, που είναι η υψηλότερη τιμή από τον Απρίλιο του 2008. Τον Σεπτέμβριο έπεσε στις 4,2 μονάδες. Ως το τέλος του έτους, ο δείκτης είχε σημειώσει ελαφριά ανάκαμψη, φτάνοντας τις 5,5 μονάδες τον Δεκέμβριο.